
****

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΛΕΥΚΑΔΑΣ**  **ΔΗΜΟΣ ΛΕΥΚΑΔΑΣ**  **ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ** |  |

**ΜΕΛΕΤΗ**

**ΠΡΟΜΗΘΕΙΑΣ ΑΠΟΡΡΙΜΜΑΤΟΦΟΡΟΥ ΟΧΗΜΑΤΟΣ ΜΕ ΣΥΣΤΗΜΑ ΣΥΜΠΙΕΣΗΣ ΤΥΠΟΥ ΠΡΕΣΣΑΣ ΧΩΡΗΤΙΚΟΤΗΤΑΣ 12 m3**

**ΑΡ. ΜΕΛΕΤΗΣ : 164/2020**

**ΠΡΟΫΠΟΛΟΓΙΣΜΟΣ : 120.967,74 €**

**Φ.Π.Α. 24 % : 29.032,26 €**

**ΣΥΝΟΛΙΚΗ ΔΑΠΑΝΗ : 150.000,00 €**

**Πρόγραμμα «ΦΙΛΟΔΗΜΟΣ ΙΙ»**

(Αριθμ. 83448/22-11-2019 Απόφαση Υπ. Εσωτερικών

ΑΔΑ : ΨΔΛΨ46ΜΤΛ6-0Υ6)

|  |  |  |  |  |  |
| --- | --- | --- | --- | --- | --- |
|  |  |  |  | **ΠΡΟΜΗΘΕΙΑ ΑΠΟΡΡΙΜΜΑΤΟΦΟΡΟΥ ΟΧΗΜΑΤΟΣ ΜΕ ΣΥΣΤΗΜΑ ΣΥΜΠΙΕΣΗΣ ΤΥΠΟΥ ΠΡΕΣΣΑΣ ΧΩΡΗΤΙΚΟΤΗΤΑΣ 12 m3** | |
| **ΕΛΛΗΝΙΚΗ ΔΗΜΟΚΡΑΤΙΑ** | 9 |
| **ΝΟΜΟΣ ΛΕΥΚΑΔΑΣ** |  | Προϋπ |  | **150.000,00 €** | ( με Φ.Π.Α. **24 %**) |
| **ΔΗΜΟΣ ΛΕΥΚΑΔΑΣ** |  | Πηγή |  | **ΦΙΛΟΔΗΜΟΣ ΙΙ** | |
| **δ/νση Τεχνικων Υπηρεσίων** |  | Χρήση |  | **2020** | |

**ΤΕΧΝΙΚΗ ΕΚΘΕΣΗ**

Η παρούσα μελέτη αφορά στην **προμήθεια ενός (1) απορριμματοφόρου οχήματος με σύστημα συμπίεσης τύπου πρέσας χωρητικότητας 12m3,** το οποίο χρηματοδοτείται από το πρόγραμμα «ΦΙΛΟΔΗΜΟΣ ΙΙ» (σχετικό έγγραφο επιχορήγησης με ΑΔΑ:ΨΔΛΨ46ΜΤΛ6-0Υ6).

Η ενίσχυση του υφιστάμενου στόλου της Υπηρεσίας Καθαριότητας, με την προτεινόμενη προμήθεια, θα προσδώσει τα μέγιστα, καθώς αποσκοπεί στον εκσυγχρονισμό, τη βελτιστοποίηση και την αποδοτικότερη λειτουργία της υπηρεσίας, ενισχύοντας ουσιαστικά τις παρεχόμενες υπηρεσίες προς τους δημότες.

Η ανάγκη υλοποίησης της προμήθειας επιβεβαιώνεται από διάφορους παράγοντες, κυρίως από την παλαιότητα των περισσότερων απορριμματοφόρων του Δήμου, η οποία επιφέρει επιπλέον οικονομική επιβάρυνση συντήρησης, αύξηση του χρόνου παραμονής στα συνεργεία, αύξηση κατανάλωσης καυσίμων και εκπομπών καυσαερίων, κ.α. Ως εκ τούτου η υλοποίηση της προμήθειας καθίσταται επιβεβλημένη και αναγκαία για την εύρυθμη λειτουργία της υπηρεσίας καθαριότητας και την τήρηση των Ευρωπαϊκών Κανονισμών.

Το υπό προμήθεια απορριμματοφόρο θα πρέπει να είναι καινούργιο, αμεταχείριστο, πρόσφατης κατασκευής και θα παραδοθεί πλήρως συναρμολογημένο και με την σχετική υπερκατασκευή, έτοιμο προς λειτουργία.

Ο ενδεικτικός προϋπολογισμός της δαπάνης της εν λόγω προμήθειας, ανέρχεται στο ποσό των 150.000,00 € (συμπεριλαμβανομένου του ΦΠΑ 24%). Η χρηματοδότηση προέρχεται από την επιχορήγηση του προγράμματος ΦΙΛΟΔΗΜΟΣ ΙΙ, στον άξονα προτεραιότητας «Η τοπική ανάπτυξη και η προστασία του περιβάλλοντος» με τίτλο «Προμήθεια απορριμματοφόρων και λοιπών οχημάτων αποκομιδής και μεταφοράς απορριμμάτων και ανακυκλώσιμων υλικών».

O ανάδοχος θα αναδειχτεί ύστερα από Διεθνή Ηλεκτρονικό Διαγωνισμό με ανοιχτή διαδικασία. Κριτήριο κατακύρωσης θα αποτελέσει η πλέον συμφέρουσα από οικονομικής άποψης προσφορά βάσει βέλτιστης σχέσης τεχνικής προσφοράς- τιμής.

Η διενέργεια του διαγωνισμού και η εκτέλεση της προμήθειας ακολουθούν:

1. Το Ν. 2690/1999 “Κύρωση του Κώδικα Διοικητικής Διαδικασίας και άλλες διατάξεις”.
2. Το Ν. 3463/2006 (Φ.Ε.Κ. 114/8-6-2006, τ. Α΄), “Κύρωση του Κώδικα Δήμων και Κοινοτήτων” (άρθρο 209), όπως αναδιατυπώθηκε και ισχύει σύμφωνα με το άρθρο 22 παρ. 3 του Ν. 3536/2007 (Φ.Ε.Κ. 42/23-2-2007, τ. Α΄) “Ειδικές ρυθμίσεις θεμάτων μεταναστευτικής πολιτικής και λοιπών ζητημάτων αρμοδιότητας Υπουργείου Εσωτερικών, Δημόσιας Διοίκησης και Αποκέντρωσης”.
3. Το Ν. 3548/2007 (ΦΕΚ 68/20-3-2007, τ. Α΄) “Καταχώρηση δημοσιεύσεων των φορέων του Δημοσίου στο νομαρχιακό και τοπικό Τύπο και άλλες διατάξεις”.
4. Το N. 3861/2010 (ΦΕΚ 112/13-7-2010, τ. Α΄) “Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις”.
5. Το Ν. 3852/2010 (Φ.Ε.Κ. 87/7-6-2010, τ. Α΄), “Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης” όπως τροποποιήθηκε και ισχύει.
6. Το Ν. 3886/2010 (ΦΕΚ 173/30-9-2010, τ. Α΄) περί δικαστικής προστασίας κατά το στάδιο που προηγείται της σύναψης δημοσίων συμβάσεων, ως τροποποιήθηκε από το άρθρο 63 του Ν. 4055/2012 “Δίκαιη δίκη και εύλογη διάρκεια αυτής” (ΦΕΚ 51/τ. Α’/12-03-2012).
7. Το Ν. 4013/2011 (ΦΕΚ 204/15-09-2011, τ. Α΄) “Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων – Αντικατάσταση του έκτου κεφαλαίου του Ν. 3588/2007 (πτωχευτικός κώδικας) Προπτωχευτική διαδικασία εξυγίανσης και άλλες διατάξεις”, όπως τροποποιήθηκε και ισχύει.
8. Την Π1/2380/18-12-2012 ΚΥΑ “Ρύθμιση των ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων του Υπουργείου Ανάπτυξης, Ανταγωνιστικότητας, Υποδομών, Μεταφορών και Δικτύων”.
9. Την παρ. Ζ του Ν. 4152/2013 (Προσαρμογή της Ελληνικής Νομοθεσίας στην Οδηγία 2011/7 της 16ης Φεβρουαρίου 2011 για την καταπολέμηση των καθυστερήσεων πληρωμών στις εμπορικές συναλλαγές).
10. Tο Ν. 4129/2013 (ΦΕΚ 52/28-02-2013, τ. Α΄) “Κύρωση του Κώδικα Νόμων για το Ελεγκτικό Συνέδριο”, ως έχει τροποποιηθεί και ισχύει.
11. Το Ν. 4155/2013 (ΦΕΚ120/A/29-5-2013) “Εθνικό Σύστημα Ηλεκτρονικών Δημοσίων Συμβάσεων και άλλες Διατάξεις”, άρθρο 5.
12. Την Υ.Α. Π1/2390/16-10-2013 (ΦΕΚ 2677/τ. Β΄/21-10-2013) “Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.)”.
13. Την με αριθ. πρωτ. Π1/542/4-3-2014 (ΑΔΑ: ΒΙΚΤΦ-ΠΨ5) εγκυκλίου με θέμα “Ενημέρωση για το Εθνικό Σύστημα Ηλεκτρονικών Δημοσίων Συμβάσεων (ΕΣΗΔΗΣ)”.
14. Το Ν. 4250/2014 (ΦΕΚ 74/26-03-2014, τ. Α΄) “Διοικητικές Απλουστεύσεις – Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα – Τροποποίηση Διατάξεων του Π.Δ. 318/1992 (Α΄ 161) και λοιπές ρυθμίσεις”.
15. Το Ν. 4270/2014 (ΦΕΚ 160/08-08-2014 Τ. Α' ) “Αρχές Δημοσιονομικής Διαχείρισης και Εποπτείας (ενσωμάτωση της Οδηγίας 2011/85/ΕΕ-Δημόσιο Λογιστικό και άλλες διατάξεις)”.
16. Το Ν. 4412/2016 (ΦΕΚ 147/4/8.8.2016) Δημόσιες Συμβάσεις Έργων, Προμηθειών και Υπηρεσιών (προσαρμογή στις οδηγίες 2014/24/ΕΕ και 2014/25/ΕΕ).
17. Το ΠΔ 80/2016 “Ανάληψη υποχρεώσεων από τους Διατάκτες” (από 1/1/2017).
18. Της με αρ. 57654 (Β’ 1781/23.5.2017) Απόφασης του Υπουργού Οικονομίας και Ανάπτυξης «Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ) του Υπουργείου Οικονομίας και Ανάπτυξης».
19. Της με αρ. 56902/215 (Β' 1924/2.6.2017) Απόφασης του Υπουργού Οικονομίας και Ανάπτυξης «Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.)».
20. Την με αριθμ. πρωτ. : 83448/22-11-2019 απόφαση Υπ. Εσωτερικών για επιχορήγηση Δήμων μέσω του προγράμματος ΦΙΛΟΔΗΜΟΣ ΙΙ, στον άξονα προτεραιότητας «Η τοπική ανάπτυξη και η προστασία του περιβάλλοντος» με τίτλο «Προμήθεια απορριμματοφόρων και λοιπών οχημάτων αποκομιδής και μεταφοράς απορριμμάτων και ανακυκλώσιμων υλικών».
21. Την αριθμ. 445/18-12-2019 (ΑΔΑ : 6Ω40ΩΛΙ-ΤΑΠ) απόφαση Δ.Σ. Λευκάδας για αποδοχή χρηματοδότησης ποσού 150.000,00 ευρώ στο πλαίσιο του αναπτυξιακού άξονα προτεραιότητας «Τοπική ανάπτυξη και προστασία περιβάλλοντος» του προγράμματος «ΦΙΛΟΔΗΜΟΣ ΙΙ» για την «ΠΡΟΜΗΘΕΙΑ ΑΠΟΡΡΙΜΑΤΟΦΟΡΩΝ ΚΑΙ ΛΟΙΠΩΝ ΟΧΗΜΑΤΩΝ ΑΠΟΚΟΜΙΔΗΣ ΚΑΙ ΜΕΤΑΦΟΡΑΣ ΑΠΟΡΡΙΜΜΑΤΩΝ ΚΑΙ ΑΝΑΚΥΚΛΩΣΙΜΩΝ ΥΛΙΚΩΝ».
22. Των σε εκτέλεση των ανωτέρω νόμων εκδοθεισών κανονιστικών πράξεων, των λοιπών διατάξεων που αναφέρονται ρητά ή απορρέουν από τα οριζόμενα στα συμβατικά τεύχη της παρούσας, καθώς και του συνόλου των διατάξεων του ασφαλιστικού, εργατικού, κοινωνικού, περιβαλλοντικού και φορολογικού δικαίου που διέπει την ανάθεση και εκτέλεση της παρούσας σύμβασης, έστω και αν δεν αναφέρονται ρητά παραπάνω.

|  |  |  |
| --- | --- | --- |
| ΘΕΩΡΗΘΗΚΕ  ΛΕΥΚΑΔΑ 03/06/2020  Ο Δ/ΝΤΗΣ  ΤΕΧΝΙΚΩΝ ΥΠΗΡΕΣΙΩΝ  ΑΡΕΘΑΣ ΣΠΥΡΙΔΩΝ  ΠΕ ΧΗΜ. - ΠΟΛ. ΜΗΧΑΝΙΚΟΣ |  | ΣΥΝΤΑΧΘΗΚΕ  ΛΕΥΚΑΔΑ 03/06/2020  ΠΑΝΤΖΟΥ ΖΩΗ  ΠΕ ΜΗΧ. ΠΑΡΑΓΩΓΗΣ & ΔΙΟΙΚΗΣΗΣ |

|  |  |  |  |  |  |
| --- | --- | --- | --- | --- | --- |
|  |  |  |  | **ΠΡΟΜΗΘΕΙΑ ΑΠΟΡΡΙΜΜΑΤΟΦΟΡΟΥ ΟΧΗΜΑΤΟΣ ΜΕ ΣΥΣΤΗΜΑ ΣΥΜΠΙΕΣΗΣ ΤΥΠΟΥ ΠΡΕΣΣΑΣ ΧΩΡΗΤΙΚΟΤΗΤΑΣ 12 m3** | |
| **ΕΛΛΗΝΙΚΗ ΔΗΜΟΚΡΑΤΙΑ** | 9 |
| **ΝΟΜΟΣ ΛΕΥΚΑΔΑΣ** |  | Προϋπ |  | **150.000,00 €** | ( με Φ.Π.Α. **24 %**) |
| **ΔΗΜΟΣ ΛΕΥΚΑΔΑΣ** |  | Πηγή |  | **ΦΙΛΟΔΗΜΟΣ ΙΙ** | |
| **δ/νση Τεχνικων Υπηρεσίων** |  | Χρήση |  | **2020** | |

**ΤΕΧΝΙΚΕΣ ΠΡΟΔΙΑΓΡΑΦΕΣ**

**ΓΕΝΙΚΑ ΧΑΡΑΚΤΗΡΙΣΤΙΚΑ**

Η παρούσα τεχνική προδιαγραφή έχει σκοπό να καθορίσει τις ελάχιστες απαιτήσεις για την προμήθεια απορριμματοφόρου οχήματος με σύστημα συμπίεσης απορριμμάτων τύπου πρέσας 12 m3με σύστημα ανύψωσης κάδων.

Το προσφερόμενο όχημα, θα αποτελείται από πλαίσιο και υπερκατασκευή, θα είναι κατάλληλο για φόρτωση απορριμμάτων, θα είναι κατασκευασμένο σύμφωνα με τις Ευρωπαϊκές οδηγίες και την ισχύουσα Νομοθεσία, θα πρέπει να είναι ευφήμως γνωστού κατασκευαστή, τελευταίας τεχνολογίας και διαδεδομένο στην Ελληνική αγορά.

Το όχημα θα πρέπει να παραδοθεί με όλα τα πιστοποιητικά ISO, CE του κατασκευαστή, πιστοποίηση ανεξάρτητου φορέα πιστοποίησης για τους μηχανισμούς που προβλέπεται (π.χ. ανυψωτικοί μηχανισμοί), έγκριση τύπου όπου απαιτείται από την κείμενη νομοθεσία για κάθε όχημα (πλαίσιο, υπερκατασκευή ή και τμήμα αυτών), καθώς και ΚΤΕΟ σε ισχύ για όσα οχήματα προβλέπεται να το διαθέτουν.

Για την τελική παραλαβή του οχήματος απαραίτητη προϋπόθεση είναι η προσκόμιση από τον ανάδοχο όλων των απαραίτητων εγγράφων για την έκδοση των προβλεπόμενων αδειών κυκλοφορίας και χρήσης του οχήματος. Σε περίπτωση που δεν εκδοθούν οι απαραίτητες άδειες δεν θα γίνει παραλαβή του οχήματος. Η άδεια θα εκδοθεί με ενέργειες και έξοδα του αναδόχου.

Οτιδήποτε δεν αναφέρεται σε αυτήν την τεχνική προδιαγραφή αναλυτικά, νοείται ότι θα πραγματοποιηθεί σύμφωνα με τους γενικά αποδεκτούς κανόνες της καλής τεχνικής και σύμφωνα με τις σύγχρονες εξελίξεις της τεχνολογίας, και την ισχύουσα νομοθεσία στην κατηγορία αυτή των απορριμματοφόρων.

Όλοι οι όροι είναι απαράβατοι, εκτός εάν αναφέρονται ως «επιθυμητοί» ή «κατά προτίμηση» (σε αυτή τη περίπτωση οι αποκλίσεις είναι αντικείμενο αξιολόγησης μόνο και όχι απόρριψης της προσφοράς).

Όπου ορίζεται τιμή αναφοράς (η οποία δεν συνοδεύεται από λεκτικά όπως τουλάχιστον ή κατά μέγιστο, το πολύ, κλπ) η επιτρεπτή απόκλιση είναι 5%(και σε αυτή τη περίπτωση οι αποκλίσεις είναι αντικείμενο αξιολόγησης μόνο και όχι απόρριψης της προσφοράς), ενώ γίνονται δεκτές και οποιεσδήποτε θετικές αποκλίσεις, οι οποίες είναι προς όφελος της Υπηρεσίας. Επίσης γίνονται δεκτές και αποκλίσεις στον εξοπλισμό ή στα αναφερόμενα υλικά ή στα διάφορα συστήματα εφόσον πρόκειται για ισοδύναμο ή ανώτερο εξοπλισμό, ισοδύναμα ή ανώτερα υλικά, ισοδύναμα ή ανώτερα συστήματα αντίστοιχα.

**ΠΛΑΙΣΙΟ**

Το πλαίσιο θα είναι κατάλληλο για κατασκευή απορριμματοφόρου (αποκομιδή και μεταφορά απορριμμάτων), το οποίο να βεβαιώνεται από την κατασκευάστρια εταιρία του σασί ή από τον αντιπρόσωπό της στην Ελλάδα, θα είναι καινούργιο, πρόσφατης ειδικά στιβαρής κατασκευής.

Ο τύπος πλαισίου οχήματος θα είναι 4x2.Το συνολικό μικτό φορτίο θα είναι περίπου 16 tn. Το ολικό μικτό επιτρεπόμενο φορτίο πρέπει να προκύπτει από τους καταλόγους των κατασκευαστικών οίκων ή των αντιπροσώπων τους, όπως και το ίδιο νεκρό βάρος του πλαισίου με την καμπίνα οδήγησης, το δε βάρος της υπερκατασκευής με το μηχανισμό ανύψωσης κάδων από όμοιο κατάλογο ή περιγραφή του κατασκευαστή της.

Το πλαίσιο του οχήματος θα είναι σταθερό και άκαμπτο το δυνατό κατά τη φόρτωση και θα αποτελείται από διαμήκεις δοκούς που να συνδέονται μεταξύ τους με ικανό αριθμό γεφυρών, έτσι ώστε να έχει απαιτούμενη αντοχή για φορτίο τουλάχιστον 20% μεγαλύτερο του ανώτερου επιτρεπομένου. Θα φέρει άγκιστρο (πείρο) έλξεως εμπρός.

Το ωφέλιμο φορτίο του πλαισίου δεν μπορεί να είναι μικρότερο του απαιτούμενου, για την μεταφορά συμπιεσμένων απορριμμάτων βάρους 450 kgr/m3τουλάχιστον, ανάλογα με την σύνθεση των απορριμμάτων. Για τον σκοπό αυτό θα υποβληθεί από τους διαγωνιζόμενους αναλυτική μελέτη κατανομής φορτίων.

Η ικανότητα του πλαισίου οχήματος σε ωφέλιμο φορτίο απορριμμάτων θα είναι τουλάχιστον 5,4 tnανάλογα με την σύνθεση των απορριμμάτων**.** Ως ωφέλιμο φορτίο του πλαισίου θεωρείται το υπόλοιπο που μένει μετά την από το ολικό μικτό επιτρεπόμενο φορτίο αφαίρεση του ιδίου νεκρού βάρους, στο οποίο περιλαμβάνεται η καμπίνα οδήγησης, το προσωπικό (οδηγός και δυο εργάτες), το βάρος του καυσίμου, του λιπαντικού ελαίου, του νερού, ο εφεδρικός τροχός, τα εργαλεία συντήρησης, η κενή απορριμμάτων υπερκατασκευή με το μηχανισμό ανύψωσης κάδων και όλη γενικά η εξάρτηση του οχήματος).

Για την πολύ καλή ευελιξία του οχήματος λόγω συνωστισμένων παρκαρισμένων αυτοκινήτων αλλά και στενότητας των δρόμων που υπάρχουν στο οδικό δίκτυο αποκομιδής, οι διαστάσεις θα είναι οι μικρότερες δυνατές, θα προτιμηθεί μεταξόνιο από 3.900 έως 4.200 mm και αντίστοιχη ακτίνα στροφής.

Οι διαστάσεις, τα βάρη, η κατανομή των φορτίων, οι πρόβολοι κ.λ.π., θα ικανοποιούν τις ισχύουσες διατάξεις για την έκδοση της άδειας κυκλοφορίας στην Ελλάδα.

Το αυτοκίνητο θα φέρει υποχρεωτικά πλήρη ηλεκτρική εγκατάσταση φωτισμού και σημάτων για την κυκλοφορία, σύμφωνα με τον ισχύοντα Κ.Ο.Κ., θα είναι εφοδιασμένο με τους απαραίτητους προβολείς, προβλεπόμενους καθρέπτες, φωτιστικά σώματα, ηχητικά σήματα και ηχητικό σύστημα επικοινωνίας των εργατών με τον οδηγό, δύο περιστρεφόμενους φάρους και ηλεκτρική εγκατάσταση για νυχτερινή εργασία, οθόνη για την παρακολούθηση των εργασιών από το θάλαμο οδήγησης που θα παίρνει εικόνα από έγχρωμη κάμερα επισκόπησης (CCTV) (τοποθετημένη στο πίσω μέρος της υπερκατασκευής), κ.λπ. Επίσης επί του οχήματος εξωτερικά θα υπάρχει, σε ευχερή και ασφαλή θέση, χώρος αποθήκευσης (ντουλάπι) με κλειδαριά, αντίστοιχων διαστάσεων για την αποθήκευση των παρελκόμενων (πλάκες τεφλόν, τάκοι ακινητοποίησης, ιμάντες, κλπ)

Ακόμα ο προμηθευτής υποχρεούται να προβεί σ’ οποιαδήποτε συμπλήρωση, ενίσχυση ή τροποποίηση που θα απαιτούσε ο έλεγχος ΚΤΕΟ και η υπηρεσία έκδοσης της άδειας κυκλοφορίας.

Με τις προσφορές που θα υποβληθούν κατά τον διαγωνισμό, πρέπει να δοθούν απαραίτητα και με τρόπο σαφή και υπεύθυνο, τα τεχνικά στοιχεία και οι πληροφορίες που ζητούνται για το πλαίσιο, όπου υποχρεωτικά θα περιλαμβάνονται (ενδεικτικά και όχι περιοριστικά):

* Εργοστάσιο κατασκευής του πλαισίου και τύπος
* Μεταξόνιο
* Μέγιστο πλάτος, μέγιστο μήκος, μέγιστο ύψος (χωρίς φορτίο)
* Βάρη πλαισίου
* Ανώτατο επιτρεπόμενο, για το πλαίσιο, μικτό βάρος (GROSSWEIGHT)
* Ίδιο (νεκρό) βάρος του πλαισίου με το θαλαμίσκο του οδηγού.
* Το καθαρό ωφέλιμο φορτίο, η χωρητικότητα δοχείου καυσίμου (ρεζερβουάρ) πετρελαίου
* Η ικανότητα φόρτισης του μπροστινού και του πίσω άξονα.

**ΚΙΝΗΤΗΡΑΣ**

Ο κινητήρας θα είναι πετρελαίου (Diesel), τετράχρονος τουλάχιστον 6/κύλινδρος, υδρόψυκτος, με σύστημα ψυχόμενης υπερπλήρωσης (turbo - intercooling) ή οποιοδήποτε άλλο σύστημα προηγμένης τεχνολογίας, που αφορά τον έλεγχο και την λειτουργία του κινητήρα ισχύος τουλάχιστον 230 ΗΡ, μετρούμενη κατά DIN, σύμφωνα με τις οδηγίες τις ΕΕ που ισχύουν την ημερομηνία του διαγωνισμού και μέγιστης αναπτυσσόμενης ροπής τουλάχιστον 900 Nm. Η χωρητικότητα του κινητήρα θα είναι τουλάχιστον 5.000 cc.

Είναι επιθυμητό η ροπή στρέψης να είναι όσο το δυνατόν υψηλότερη στις χαμηλότερες δυνατές στροφές του κινητήρα και να παραμένει επίπεδη στο μεγαλύτερο δυνατό εύρος στροφών.

Θα είναι νέας αντιρρυπαντικής τεχνολογίας, σύμφωνος με τις αντίστοιχες οδηγίες της Ε.Ε (όπως ισχύουν) για τις εκπομπές καυσαερίων **EURO 6** (ή νεώτερης που θα ισχύει κατά την ημερομηνία του διαγωνισμού), καθώς και για το επίπεδο του θορύβου.

Η εξαγωγή των καυσαερίων θα γίνεται θα γίνεται στο άνω ή στο κάτω μέρος, μεταξύ του θαλάμου οδηγήσεως και της κιβωτάμαξας, με μονωμένη σωλήνα εξάτμισης και εξαγωγή που εμποδίζει την είσοδο νερού της βροχής, σύμφωνα με τους ισχύοντες κανονισμούς.

Η διάταξη των φίλτρων αέρος πρέπει να είναι κατάλληλη για την προστασία του από συνεχή παρουσία σκόνης και αιωρούμενων στερεών σωματιδίων στο περιβάλλον εργασίας του.

Θα διαθέτει περιοριστή ταχύτητας, ρυθμιστή ταχύτητας (Cruise control) και όλες τις διατάξεις για την διασφάλιση της ομαλής λειτουργίας του και έγκαιρης προειδοποίησης για περιπτώσεις κινδύνου βλάβης.

Όλα τα εξαρτήματα που έχουν ανάγκη συχνής επιθεώρησης ή αντικατάστασης θα βρίσκονται σε προσιτό για τους τεχνίτες σημείο.

Με τις προσφορές που θα υποβληθούν κατά τον διαγωνισμό πρέπει να δοθούν απαραίτητα τα τεχνικά στοιχεία και οι πληροφορίες που ζητούνται για τον κινητήρα του οχήματος, όπου υποχρεωτικά θα περιλαμβάνονται (ενδεικτικά και όχι περιοριστικά):

1. Τύπος/κατασκευαστής.
2. Η πραγματική ισχύς/αριθμός στροφών λειτουργίας.
3. Ροπή στρέψεως (max) /αριθμός στροφών.
4. Καμπύλες μεταβολής της ισχύος και της ροπής στρέψεως σε σχέση με τον αριθμό των στροφών (επίσημα διαγράμματα κατασκευαστή).
5. Ο κύκλος λειτουργίας (4-χρόνος).
6. Αριθμός και η διάταξη των κυλίνδρων, κυλινδρισμός

Να δοθεί περιγραφή του συστήματος αντιρρυπαντικής τεχνολογίας.

**ΣΥΣΤΗΜΑ ΜΕΤΑΔΟΣΗΣ**

Το σύστημα μετάδοσης κίνησης, για την μικρότερη δυνατή φθορά του κιβωτίου κατά τις αλλαγές ταχυτήτων, πρέπει να είναι τουλάχιστον αυτοματοποιημένο και να διαθέτει τουλάχιστον έξι (6) ταχύτητες εμπροσθοπορείας και μία (1) οπισθοπορείας.

Η μετάδοση της κίνησης από τον κινητήρα στους οπίσθιους κινητήριους τροχούς θα γίνεται διαμέσου του κιβωτίου ταχυτήτων, των διαφορικών και των ημιαξονίων.

Θα φέρει διαφορικό και ημιαξόνια γνήσια του εργοστασίου κατασκευής των πλαισίων, αποκλειόμενης της χρησιμοποιήσεως απομιμήσεων, ισχυρής και δοκιμασμένης κατασκευής ώστε να εγγυώνται την καλή και ασφαλή λειτουργία του οχήματος και να είναι κατάλληλα, σε συνεργασία με το κιβώτιο ταχυτήτων, για ανάβαση με πλήρες φορτίο σε κλίση δρόμου τουλάχιστον 15% και συντελεστή τριβής 0,6. Επίσης, υποχρεωτικά θα φέρει σύστημα κλειδώματος του διαφορικού (μπλοκέ) στον πίσω άξονα, για υψηλή πρόσφυση κατά την εκκίνηση σε αντίξοες συνθήκες (π.χ. ολισθηρό έδαφος, χειμερινές συνθήκες οδοστρώματος) με αποτέλεσμα την υψηλή οδηγική συμπεριφορά και κυκλοφοριακή ασφάλεια κατά τις διαδρομές σε μη ασφαλτοστρωμένους δρόμους.

Απαραίτητη είναι η ύπαρξη αντιολισθητικού συστήματος (σύστημα ηλεκτρονικού ελέγχου σταθεροποίησης - Electronic Stability System – ESP), ώστε το όχημα να ανταποκρίνεται με τον καλύτερο δυνατό τρόπο στις ιδιαίτερα δυσμενείς συνθήκες (καιρικές, κατάσταση οδικού δικτύου, πρόσβαση στο χώρο διάθεσης, κλπ) που επικρατούν κατά καιρούς στην περιοχή.

Θα φέρει εργοστασιακά τοποθετημένο δυναμολήπτη (Ρ.Τ.Ο.), κατάλληλο για την λειτουργία του υδραυλικού συστήματος της υπερκατασκευής.

Σε περίπτωση που κατά τον χρόνο εγγύησης πάθουν ζημιά το διαφορικό ή το κιβώτιο ταχυτήτων, ο προμηθευτής είναι υποχρεωμένος να το επισκευάσει ή αντικαταστήσει μέσα σε σύντομο χρονικό διάστημα, που δεν μπορεί να είναι περισσότερο από δεκαπέντε μέρες.

Ο συμπλέκτης πρέπει να είναι ισχυρής κατασκευής, ξηρού τύπου, ανταποκρινόμενος απολύτως στις αντίξοες συνθήκες λειτουργίας των οχημάτων. Να αναφερθούν τα χαρακτηριστικά του και το υλικό τριβής του συμπλέκτη, το οποίο υποχρεωτικά δεν πρέπει να περιέχει αμίαντο, ώστε να είναι φιλικό προς το περιβάλλον και την υγεία του προσωπικού.

Να περιγραφεί το σύστημα μετάδοσης κίνησης.

**ΣΥΣΤΗΜΑ ΠΕΔΗΣΗΣ**

Το σύστημα πεδήσεως πρέπει να εξασφαλίζει απόλυτα το όχημα και τους επιβαίνοντες. Το σύστημα πεδήσεως να εξασφαλίζει απόλυτα την ασφαλή πέδηση με πλήρες φορτίο, να είναι κατασκευασμένο με άριστα υλικά και ικανής αντοχής (ανεξάρτητου διπλού κυκλώματος πεπιεσμένου αέρα ή άλλου τύπου αντίστοιχης ικανότητας), ώστε να εγγυώνται τη μακροχρόνια καλή λειτουργία και να ενεργεί μπρος και πίσω σε δισκόφρενα. Θα επενεργεί σε όλους τους τροχούς για αποτελεσματικό φρενάρισμα του φορτηγού σε κάθε περίπτωση.

Υποχρεωτικά θα πρέπει να φέρει κατάλληλο σύστημα αντιμπλοκαρίσματος τροχών (**ABS**), όπως προβλέπεται από την ισχύουσα νομοθεσία και σύστημα κατανομής πίεσης πέδησης ανάλογα το φορτίο **EBD** (Electronic Brakeforce Distribution) ή σύστημα αντίστοιχου τύπου.

Είναι επιθυμητό να φέρει δευτερεύον σύστημα πέδησης (μηχανόφρενο), το οποίο θα υποβοηθά το κυρίως σύστημα πέδησης του οχήματος. Με το σύστημα αυτό θα αυξάνεται η ασφάλεια κατά την οδήγηση σε κεκλιμένο έδαφος και θα βελτιώνεται ο έλεγχος του οχήματος με πλήρες φορτίο.

Θα φέρει συστήματα συγκράτησης του οχήματος σε ανωφέρεια (Hill Holder) και αυτόνομης πέδησης σε περίπτωση επικείμενης σύγκρουσης (Emergency Brake).

Το χειρόφρενο θα επενεργεί στους οπίσθιους τροχούς με πνευματική μετάδοση και θα είναι ικανό να εξασφαλίζει την πέδηση του οχήματος σε περίπτωση απώλειας αέρα.

Το υλικό τριβής των φρένων δεν θα περιέχει αμίαντο με αποτέλεσμα να είναι φιλικό προς το περιβάλλον.

Να περιγραφεί το σύστημα πέδησης πλήρως και να δοθούν τα τεχνικά χαρακτηριστικά του.

**ΣΥΣΤΗΜΑ ΔΙΕΥΘΥΝΣΗΣ**

Το σύστημα διεύθυνσης θα είναι κατασκευασμένο σύμφωνα με τις ισχύουσες Ευρωπαϊκές οδηγίες (1992/62 ΕC ή και νεότερη τροποποίησή της). Το τιμόνι θα βρίσκεται στο αριστερό μέρος του οχήματος, με μεγάλο εύρος ρυθμίσεων και θα μπορεί να έρθει σχεδόν σε κάθετη θέση για βολική επιβίβαση και αποβίβαση.

Θα πρέπει να προσκομισθούν όλα τα στοιχεία και οι ακτίνες στροφής του πλήρους οχήματος (να συνοδεύεται με διάγραμμα και διαστάσεις και να εμφαίνεται το όχημα στη στενότερη δυνατή καμπύλη). Η ακτίνα στροφής του οχήματος πρέπει να είναι η μικρότερη δυνατή.

**ΑΞΟΝΕΣ – ΑΝΑΡΤΗΣΕΙΣ – ΕΛΑΣΤΙΚΑ**

Το πλαίσιο θα είναι 2 αξόνων. Ο τύπος της ανάρτησης του εμπρόσθιου και πίσω άξονα θα είναι **χαλύβδινες ή με αερόσουστες (air suspension) ή συνδυασμό αυτών**. Το σύστημα ανάρτησης θα είναι στιβαρής κατασκευής, με όλα εκείνα τα απαραίτητα κατασκευαστικά στοιχεία για ισχυρή, ασφαλή και αποτελεσματική ανάρτηση.

Η κίνηση θα μεταδίδεται στους οπίσθιους τροχούς (4Χ2). Ο εμπρόσθιος άξονας θα είναι ο διευθυντήριος και θα φέρει μονά ελαστικά επίσωτρα ενώ ο οπίσθιος θα είναι ο κινητήριος και θα φέρει διπλά ελαστικά επίσωτρα.

Ο κινητήριος πίσω άξονας πρέπει να καλύπτει ικανοποιητικά τις απαιτήσεις φόρτισης για όλες τις συνθήκες κίνησης (σύμφωνα με την Οδηγία 1992/62/ΕΟΚ ή/και νεότερη τροποποίηση αυτής).

Επιθυμητό είναι το όχημα να διαθέτει σύστημα περιορισμού ολίσθησης τροχών **(ASR)** ή αντίστοιχο, που αποτρέπει τη διαφορά στροφών στους τροχούς λόγω μειωμένης πρόσφυσης.

Η πραγματική φόρτωση των αξόνων του οχήματος με πλήρες φορτίο, περιλαμβανομένων όλων των μηχανισμών της υπερκατασκευής, εργατών, καυσίμων, εργαλείων, ανυψωτικών κάδων, κλπ, δεν επιτρέπεται να είναι μεγαλύτερη από το μέγιστο επιτρεπόμενο φορτίο κατ’ άξονα συνολικά για το πλαίσιο.

Το όχημα θα φέρει ελαστικά επίσωτρα καινούργια (κατασκευής του τελευταίου εννιαμήνου από την ημερομηνία παράδοσης), ακτινωτού τύπου (radial), χωρίς αεροθάλαμο (tubeless), πέλματος ασφάλτου ή ημιτρακτερωτό, σύμφωνα με την Οδηγία 2001/43/ΕΚ ή/και νεότερη τροποποίηση αυτής και να ανταποκρίνονται στους κανονισμούς ETRTO ( European Tire and Rim Technical Organization) και να είναι εύφημης κατασκευάστριας εταιρείας.

Οι άξονες, οι αναρτήσεις και τα ελαστικά θα ικανοποιούν τις ισχύουσες διατάξεις και ευρωπαϊκές οδηγίες.

Να δοθούν με σαφή τρόπο, ο κατασκευαστής και όλα τα απαραίτητα στοιχεία (τύπος, διαστάσεις κλπ) των αξόνων και αναρτήσεων καθώς και όλα τα απαραίτητα στοιχεία των ελαστικών (σύμφωνα με την Οδηγία 1992/62/ΕΟΚ ή/και νεότερη τροποποίηση αυτής).

**ΚΑΜΠΙΝΑ (ΘΑΛΑΜΟΣ) ΟΔΗΓΗΣΗΣ**

Ο θάλαμος οδήγησης, θα είναι προωθημένης οδήγησης, ανακλινόμενος υδραυλικά για εύκολη πρόσβαση στον χώρο του κινητήρα, ισχυρής κατασκευής, χαλύβδινος, μονωμένος έναντι της θερμότητας και του θορύβου με μεγάλη γωνία ανοίγματος πόρτας, που επιτρέπει την άνετη πρόσβαση. Η έδραση του θαλάμου οδήγησης επί του πλαισίου θα γίνεται μέσω αντιδονητικού συστή­ματος.

Θα διαθέτει τους απαραίτητους θερμαινόμενους και ηλεκτρικά χειριζόμενους καθρέπτες, για τον απόλυτο και ακριβή έλεγχο του οχήματος όσο και του οδοστρώματος σύμφωνα με τις Ευρωπαϊκές οδηγίες όπως ισχύουν.

Θα διαθέτει ανεμοθώρακα πανοραμικού τύπου από κρύσταλλα ασφαλείας τύπου SECURIT, TRIPLEX ή παρόμοιου τύπου ασφάλειας, σύμφωνα με τις σύγχρονες Ευρωπαϊκές προδιαγραφές και πλευρικά παράθυρα από κρύσταλλα ασφαλείας που θα προσφέρουν άριστη ορατότητα.

Τα παράθυρα θα ανοιγοκλείνουν ηλεκτρικά. Θα διαθέτει σύστημα εξαερισμού και θέρμανσης με κατάλληλο σύστημα αεραγωγών για ομοιόμορφη κατανομή θερμότητας, καθώς και για την αποθάμβωση του ανεμοθώρακα και των πλευρικών παραθύρων με ρυθμιζόμενες παροχές.

Το κάθισμα του οδηγού θα είναι ανατομικό, θα διαθέτει αερανάρτηση και δυνατότητα ρύθμισης κατά μήκος και καθ' ύψος, ρυθμιζόμενη πλάτη, υποστήριγμα κεφαλής, ζώνες ασφαλείας τριών σημείων και επένδυση από συνθετικό ύφασμα καθαριζόμενο, ιδιαίτερα ανθεκτικό στο χρόνο. Επίσης στον θάλαμο θα υπάρχει κάθισμα **δύο συνοδηγών**.

Ο θάλαμος θα έχει πλήρες ταμπλό με τα συνήθη όργανα ελέγχου και φωτεινά σήματα και θα διαθέτει εσωτερική επένδυση με κατάλληλο ανθεκτικό υλικό, ψηφιακό ταχογράφο, ηλεκτρικούς υαλοκαθαριστήρες δύο τουλάχιστον ταχυτήτων, εσωτερικά αλεξήλια ρυθμιζόμενης θέσης, δάπεδο καλυμμένο από πλαστικά πλενόμενα ταπέτα, σύστημα θερμάνσεως με δυνατότητα εισαγωγής μέσα στο θαλαμίσκο μη θερμαινόμενου φρέσκου αέρα, σύστημα ψύξης (**A/C air-condition)** εργοστασιακά τοποθετημένο, πλαφονιέρα φωτισμού, ρευματοδότη, αναπτήρας, ψηφιακό ράδιο-cd με κεραία και ηχεία, θήκες τοποθέτησης μικροαντικειμένων, ωρόμετρο λειτουργείας κινητήρα, πλαφονιέρα φωτισμού, ρευματοδότη για την τοποθέτηση μπαλαντέζας και γενικά κάθε εξάρτημα ενός θαλαμίσκου σύγχρονου οχήματος σύμφωνα με τους ισχύοντες κανονισμούς. Η μάσκα του οχήματος στο εμπρόσθιο μέρος της καμπίνας πρέπει να ξεκλειδώνεται από το εσωτερικό του θαλάμου οδήγησης, προφυλάσσοντας επαρκώς τα συστήματα που βρίσκονται κάτω από αυτήν και απαγορεύοντας την εξωτερική πρόσβαση σε μη εξουσιοδοτημένα άτομα.

Εξωτερικά θα υπάρχουν:

* Καθρέπτες εξωτερικοί κατά EEC και ΚΟΚ, ηλεκτρικά ρυθμιζόμενοι και θερμαινόμενοι καθώς και οριζόντιο για πλευρικό έλεγχο από την πλευρά του συνοδηγού
* Εξωτερικό ηλιοσκίαστρο
* Λασπωτήρες στους μπροστινούς και πίσω τροχούς
* Πείρος ρυμούλκησης εμπρός

Επίσης θα είναι εφοδιασμένος με φωτισμό σύμφωνα με τον κώδικα οδικής κυκλοφορίας (φώτα, προβολείς, δείκτες πορείας, ανακλαστήρες, καθρέπτες, ηχητικές συσκευές κ.λ.π).

Ο πίνακας οργάνων ελέγχου θα είναι σύγχρονος, εργονομικά σχεδιασμένος και θα περιλαμβάνει όλες τις απαραίτητες ενδείξεις και όργανα ελέγχου για την άνετη και άμεση παρακολούθηση της λειτουργίας του οχήματος.

Ειδικότερα θα περιλαμβάνει τουλάχιστον τα παρακάτω:

* **Ευφυή Ηλεκτρονικό ταχογράφο** (km/h) σύμφωνα με κανονισμό (ΕΕ) 165/2014.
* Στροφόμετρο.
* Όργανο ένδειξης θερμοκρασίας υγρού ψύξης με προειδοποιητική λυχνία.
* Όργανο ένδειξης στάθμης καυσίμων και προειδοποιητική λυχνία.
* Όργανο ένδειξης πίεσης πεπιεσμένου αέρα (εμπρόσθιου-οπίσθιου άξονα).
* Όργανο μέτρησης πίεσης λαδιού κινητήρα και ενδεικτική λυχνία.
* Ενδείξεις λειτουργίας χειρόφρενου, συστήματος ABS, βλάβης στο κύκλωμα φρένων, βλάβης του υδραυλικού τιμονιού, ενδεικτική λυχνία για την ασφάλιση του θαλάμου οδήγησης στη θέση πορείας κλπ.
* Ταχύμετρο.
* Χιλιομετρητή.

Η οθόνη του ταμπλό θα παρέχει όλες τις απαραίτητες ενδείξεις και μηνύματα, στην Ελληνική γλώσσα ώστε να γίνεται άμεσα αντιληπτή η λειτουργική κατάσταση του οχήματος για την αποφυγή βλαβών.

Εντός της καμπίνας του οδηγού θα υπάρχει, έγχρωμη οθόνη LCD, που θα συνεργάζεται με την έγχρωμη κάμερα επισκόπησης (CCTV) και θα βρίσκεται εντός του χώρου φόρτωσης των απορριμμάτων, με ηχητική επικοινωνία των εργατών που θα βρίσκονται στο οπίσθιο μέρος του οχήματος με τον οδηγό στην καμπίνα του οχήματος μέσω του μικροφώνου της κάμερας και του μεγάφωνου στην οθόνη. Επίσης θα υπάρχουν χειριστήρια και ενδεικτικές λυχνίες για το χειρισμό της οπίσθιας πόρτας της υπερκατασκευής και του μηχανισμού εκφόρτωσης.

Είναι επιθυμητό να υπάρχει μεταλλικό πλέγμα προστασίας των εμπρός και πίσω φώτων πορείας, για την ασφαλή τους λειτουργία.

Να γίνει περιγραφή του θαλάμου, των οργάνων, ενδεικτικών λυχνιών και των χειριστηρίων που υπάρχουν στην κονσόλα οδήγησης και να αναφερθούν οι τυχόν επιπλέον ανέσεις που διαθέτει ο θάλαμος οδήγησης.

**ΧΡΩΜΑΤΙΣΜΟΣ**

Το απορριμματοφόρο όχημα εξωτερικά (πλαίσιο και υπερκατασκευή) θα είναι χρωματισμένο με μεταλλικό ή ακρυλικό χρώμα σε δύο τουλάχιστον στρώσεις μετά από σωστό πλύσιμο, απολίπανση, στοκάρισμα και αστάρωμα των επιφανειών, θα έχει πλήρη αντισκωριακή και αντιδιαβρωτική προστασία με υλικά και πάχη βαφής σύμφωνα με τις σύγχρονες τεχνικές βαφής και τα ποιοτικά πρότυπα που εφαρμόζονται στα σύγχρονα οχήματα. Να δοθούν τα χαρακτηριστικά βαφής του οχήματος.

Επίσης ο χρωματισμός θα είναι ανθεκτικός στις καιρικές συνθήκες, θα προσδίδει άριστη εμφάνιση στο όχημα και το χρώμα θα είναι λευκό**,** εκτός από τα τμήματα που καλύπτονται από έλασμα αλουμινίου ή άλλου ανοξείδωτου μετάλλου.

Οι απαιτούμενες επιγραφές θα καθορίζονται κατά την υπογραφή της τελικής σύμβασης σε εύλογο χρονικό διάστημα και τις οποίες ο Προμηθευτής είναι υποχρεωμένος να αποδεχθεί, θα αναγράφονται και από τις δύο πλευρές του οχήματος τα στοιχεία του Δήμου που θα υποδειχθούν, ενώ περιφερειακά θα φέρει κίτρινη λωρίδα πλάτους 10 cm.

**ΥΠΕΡΚΑΤΑΣΚΕΥΗ**

**Γενικά**

Η υπερκατασκευή θα είναι με συμπιεστή απορριμμάτων τύπου πρέσας, θα αποτελείται από το κυρίως σώμα, την οπίσθια πόρτα και τον ανυψωτικό μηχανισμό κάδων απορριμμάτων, κατάλληλο για κατά ΕΝ 840 κάδους απορριμμάτων, χωρητικότητας από 80 έως 1300 λίτρα. Θα είναι κατάλληλη για φόρτωση απορριμμάτων συσκευασμένων σε πλαστικούς σάκους, σε χαρτοκιβώτια ή ξυλοκιβώτια και για απορρίμματα χωρίς συσκευασία που θα φορτώνονται με φτυάρι κ.λπ., θα είναι κλειστού τύπου για την αθέατη αλλά και υγιεινή μεταφορά των απορριμμάτων

Γενικά, στα σημεία της υπερκατασκευής που αναπτύσσονται ιδιαίτερες μηχανικές καταπονήσεις, δηλαδή αυξημένες πιέσεις και τριβές, θα πρέπει να είναι διαμορφωμένα ή ενισχυμένα από χάλυβα ιδιαίτερης ανθεκτικότητας.

Ειδικότερα, για τα τμήματα που δέχονται αυξημένες πιέσεις, τριβές και γενικότερα μηχανικές καταπονήσεις (όπως η χοάνη τροφοδοσίας και το εσωτερικό δάπεδο του σώματος), ο χρησιμοποιούμενος χάλυβας θα πρέπει να είναι ειδικού αντιτριβικού τύπου **HARDOX 450** ή τύπου χάλυβα μεγαλύτερης αντοχής, έτσι ώστε να εξασφαλίζεται και η ανθεκτικότητα της κατασκευής, λόγω της ιδιαιτερότητας του φορτίου (διαβρωτικά χαρακτηριστικά), που προκαλεί πρόωρη οξείδωση, κυρίως στο πάτωμα της υπερκατασκευής του απορριμματοφόρου.

Η υπερκατασκευή θα εδράζεται επί του φορτηγού πλαισίου, σύμφωνα με τις οδηγίες του κατασκευαστή του και ο τρόπος έδρασης θα προσφέρει απόσβεση κραδασμών, ευκολία σε εργασίες συντήρησης και ασφαλή τρόπο αφαίρεσης και επανατοποθέτησης αυτής.

Όλοι οι μηχανισμοί στην υπερκατασκευή θα είναι επισκέψιμοι. Το συνολικό πλάτος της υπερκατασκευής δεν πρέπει να υπερβαίνει αυτό του οχήματος πλαισίου και θα είναι πλήρως στεγανή.

Επίσης στο εμπρόσθιο και πλαϊνό μέρος της υπερκατασκευής, από την πλευρά του οδηγού θα φέρει θυρίδα, για τον καθαρισμό εσωτερικά, λόγω της συσσώρευσης απορριμμάτων, όταν απαιτείται.

Ο χρόνος αυτόματου κύκλου εκκένωσης των κάδων θα είναι μικρότερος από 1min.

Το όχημα θα προσφέρει την δυνατότητα ασφαλούς χειρισμού, τόσο για χειρωνακτική (με τα χέρια) όσο και για μηχανική(με κάδους) αποκομιδή. Το ύψος χειρωνακτικής αποκομιδής απορριμμάτων (από οριζόντιο έδαφος), σε συμμόρφωση με το Ευρωπαϊκό Πρότυπο ΕΝ 1501 θα είναι τουλάχιστον 1 m. Το ύψος μηχανικής αποκομιδής (με κάδους) απορριμμάτων (από οριζόντιο έδαφος), θα είναι σε συμμόρφωση με το Ευρωπαϊκό Πρότυπο ΕΝ 1501.

Η θέση των φλας και των πινακίδων κυκλοφορίας πρέπει να είναι τέτοια ώστε να μην καταστρέφονται από την απλή πρόσκρουση του αυτοκινήτου σε πορεία προς τα όπισθεν ή κατά τη διαδικασία εκκένωσης των κάδων.

Η υπερκατασκευή επίσης θα φέρει ανακλινόμενα, αντιολισθητικά και ισχυρά σκαλοπάτια στο πίσω μέρος του οχήματος για την ασφαλή μεταφορά δύο εργατών σε κατάλληλες προστατευόμενες θέσεις όρθιων (με χειρολαβές συγκράτησης σε κατάλληλα σημεία, φτερά και λασπωτήρες στο όχημα ώστε να μην ενοχλείται το προσωπικό φόρτωσης) (συμμόρφωση με το Ευρωπαϊκό Πρότυπο ΕΝ 1501, όπως ισχύει σήμερα). Για τη διευκόλυνση των ελιγμών του οχήματος, τα σκαλοπάτια να συμπτύσσονται.

Στο πίσω μέρος του οχήματος θα υπάρχει θέση για την τοποθέτηση μιας σκούπας, ενός φαρασιού και ενός φτυαριού για τυχόν απαιτούμενο καθαρισμό της περιοχής εκκένωσης του κάδου.

Να αναφερθεί ο χρόνος εκκένωσης της υπερκατασκευής, να δοθεί το εργοστάσιο και η ημερομηνία κατασκευής της, καθώς και το βάρος της. Η κατανομή βαρών να είναι σύμφωνα με τα χαρακτηριστικά του πλαισίου.

**Κυρίως σώμα υπερκατασκευής – Λεκάνη εναπόθεσης των απορριμμάτων –**

**Οπίσθια θύρα**

Το σώμα της υπερκατασκευής θα είναι από εξ' ολοκλήρου μεταλλικό χαλυβδοέλασμα, ικανού πάχους υψηλής ανθεκτικότητας στη φθορά και τη διάβρωση και κατάλληλα ενισχυμένο, κλειστό και θα φέρει με άρθρωση πόρτα στο πίσω μέρος, έτσι ώστε τα απορρίμματα να είναι τελείως αθέατα ενώ η εκροή των υγρών πρέπει να είναι απολύτως εξασφαλισμένη. Θα υπάρχει μηχανισμός για σταθερή στήριξη σε περίπτωση επισκευής.

Η χωρητικότητα του κυρίως σώματος, δηλαδή του όγκου που καταλαμβάνουν τα συμπιεσμένα απορρίμματα, εντός του κυρίως σώματος, θα πρέπει να είναι 12 m3και η χωρητικότητα της λεκάνης εναπόθεσης απορριμμάτων (χοάνη φόρτωσης), δηλαδή του όγκου σε νερό που θεωρητικά μπορεί να δεχθεί η λεκάνη, δεν μπορεί να είναι μικρότερη του 1,5 m3.

Ειδικότερα, για τα τμήματα που δέχονται αυξημένες πιέσεις, τριβές και γενικότερα μηχανικές καταπονήσεις (όπως η λεκάνη εναπόθεσης απορριμμάτων και το εσωτερικό δάπεδο του σώματος), ο χρησιμοποιούμενος χάλυβας θα πρέπει να είναι ειδικού αντιτριβικού τύπου HARDOX 450 ή τύπου χάλυβα μεγαλύτερης αντοχής, έτσι ώστε να εξασφαλίζεται και η ανθεκτικότητα της κατασκευής, λόγω της ιδιαιτερότητας του φορτίου (διαβρωτικά χαρακτηριστικά), που προκαλεί πρόωρη οξείδωση, κυρίως στο πάτωμα της υπερκατασκευής του απορριμματοφόρου.

Το πάχος του δαπέδου του σώματος θα είναι τουλάχιστον 4mm, το δε πάχος του κατώτερου τμήματος της λεκάνης εναπόθεσης απορριμμάτων θα είναι τουλάχιστον 5mm ενώ αυτό των κάτω πλευρικών τοιχωμάτων της λεκάνης τουλάχιστον 3mm.

Όλες οι συγκολλήσεις επί της υπερκατασκευής πρέπει να αποτελούνται από πλήρεις ραφές σε ολόκληρο το μήκος των συνδεόμενων επιφανειών ώστε να υπάρχει αυξημένη αντοχή και καλή εμφάνιση. Τα πλευρικά τοιχώματα και η οροφή να είναι κυρτής μορφής και τα πλευρικά τοιχώματα να είναι χωρίς ενδιάμεσες ενισχύσεις.

Εντός του σώματος και σε όλο το μήκος του, θα κινείται η μεταλλική πλάκα εκφόρτωσης (σάρωσης) των απορριμμάτων, τουλάχιστον με ένα ισχυρό υδροστατικό κύλινδρο – διπλής ενέργειας και στεγανοποίηση περιμετρικά, έτσι ώστε να μην επιτρέπεται η είσοδος απορριμμάτων στο εμπρόσθιο μέρος. Υποχρεωτικά η πλάκα αυτή, με ανάλογη ηλεκτρονική ρύθμιση, μέσω της οθόνης πολλαπλών λειτουργιών στην καμπίνα του οδηγού, θα μπορεί να μεταβάλλει τη σχέση συμπίεσης ανάλογα με το είδος (π.χ. ανακυκλώσιμα ή οργανικά) των απορριμμάτων.

Στο πίσω μέρος της υπερκατασκευής και αρθρωτά επί του κυρίως σώματος, πρέπει να βρίσκεται η οπίσθια πόρτα, που με υδραυλική ανύψωσή της, με ζεύγος υδροστατικών κυλίνδρων, πρέπει να επιτρέπεται η εκφόρτωση των απορριμμάτων. Το κλείσιμο της πόρτας αυτής πρέπει να γίνεται απόλυτα στεγανά ώστε να µην εκρέουν υγρά απορριμμάτων, τόσο κατά την περισυλλογή, όσο και κατά την μεταφορά τους, ακόμη και για απορρίμματα µε μεγάλη περιεκτικότητα σε υγρασία.

Οι υδροστατικοί κυλίνδροι να βρίσκονται στις πλευρές του σώματος έτσι ώστε να εξασφαλίζεται πλήρης στεγανότητα με την τοποθέτηση ελαστικού παρεμβύσματος (εύκολα αντικαταστάσιμο) σε όλη την επιφάνεια μεταξύ σώματος και πόρτας.

Το άνοιγμα της θύρας να μπορεί να γίνεται από τη θέση του οδηγού ενώ το κλείσιμο οπωσδήποτε μόνο από πίσω, ώστε να είναι ορατό το πεδίο του κλεισίματος της θύρας.

Η οπίσθια πόρτα, θα περιλαμβάνει ως κύρια συστατικά τμήματά της, τη λεκάνη εναπόθεσης απορριμμάτων και το μηχανισμό συμπίεσής. Η λεκάνη εναπόθεσης των απορριμμάτων, πρέπει να βρίσκεται στο χαμηλότερο, εσωτερικά, χώρο της οπίσθιας πόρτας. Στο χώρο αυτό, θα πρέπει να εκφορτώνονται τα απορρίμματα των κάδων ή όσων συλλέγονται με τα χέρια. Το χείλος φόρτωσης, είναι η εξωτερική ακμή της λεκάνης εναπόθεσης των απορριμμάτων και θα είναι ενσωματωμένο στην κιβωτάμαξα για ελαχιστοποίηση του μήκους του οχήματος.

Το όχημα θα πρέπει να φέρει λεκάνη απορροής στραγγισμάτων ανάμεσα στο σώμα, που δέχεται και περιέχει τα απορρίμματα, και την οπίσθια θύρα έτσι ώστε σε περίπτωση διαρροών από το σώμα τα στραγγίσματα αυτά να συσσωρεύονται στην λεκάνη απορροής και να μην πέφτουν στο οδόστρωμα. Η λεκάνη αυτή θα είναι συνδεμένη με την λεκάνη εναπόθεσης (χοάνη τροφοδοσίας) των απορριμμάτων μέσω ειδικού στομίου και σωλήνα, έτσι ώστε τα στραγγίσματα να μεταφέρονται σε αυτή. Η εκκένωσή της θα γίνεται με την ανατροπή της οπίσθιας θύρας κατά την φάση της εκφόρτωσης. Τα ανωτέρω θα αποδεικνύονται με την κατάθεση σχεδίων ή φωτογραφιών από προγενέστερη τοποθέτηση όμοιας διάταξης.

Να περιγράφει το κυρίως σώμα της υπερκατασκευής, να αναφερθούν τα βασικά υλικά-πάχη και να δοθεί η χωρητικότητα σε απορρίμματα και η χωρητικότητα της λεκάνης εναπόθεσης απορριμμάτων.

**Σύστημα συμπίεσης**

Το σύστημα συμπίεσης θα είναι κατάλληλο για ελληνικά απορρίμματα, τα οποία περιέχουν μεγάλη ποσότητα υγρών και για το λόγο αυτό οι τριβόμενοι μηχανισμοί και τα εξαρτήματα συμπίεσης δεν πρέπει να επηρεάζονται από τα υλικά που περιέχονται στα απορρίμματα.

Τα απορρίμματα πρέπει να προωθούνται και να συμπιέζονται, από τη λεκάνη εναπόθεσής των προς το εσωτερικό του κυρίως σώματος, από το σύστημα συμπίεσης, το οποίο θα αποτελείται από ενιαίο αρθρωτό σύστημα φορείου και πλάκας συμπίεσης, το οποίο θα κινείται με την βοήθεια υδραυλικών τηλεσκοπικών κυλίνδρων. Το άκρο των πλακών προώθησης και συμπίεσης να φέρει ειδικές ενισχύσεις. Η πλάκα απόρριψης να είναι ενισχυμένη με αυτοτελές προφίλ χάλυβα για αυξημένη αντοχή.

Οι υδροστατικοί κύλινδροι της πλάκας προώθησης θα πρέπει να βρίσκονται εξωτερικά της οπίσθιας πόρτας και οι υδροστατικοί κύλινδροι της πλάκας σάρωσης θα πρέπει να είναι ανάστροφοι, ώστε να μην έρχονται σε επαφή με τα απορρίμματα. Τα υδραυλικά έμβολα του μαχαιριού συμπίεσης και του φορείου θα είναι αντεστραμμένα και εντός της θύρας συμπίεσης.

Η ταχύτητα κίνησης του μηχανισμού συμπίεσης να μην επηρεάζεται από την ταυτόχρονη λειτουργία του ανυψωτικού μηχανισμού των κάδων.

Στο σύστημα συμπίεσης πρέπει να επιτυγχάνονται κατόπιν επιλογής, οι ακόλουθοι κύκλοι εργασίας:

### αυτόματος, με επαναλαμβανόμενο κύκλο που διακόπτεται μόνο με εντολή ή με την συμπλήρωση ορισμένων (προγραμματισμένων) κύκλων (AUTO),

* αυτόματος, με απλό κύκλο που όταν ολοκληρώνεται, διακόπτεται αυτόματα (SINGLE) και επαναλαμβάνεται κατόπιν εντολής,
* χειροκίνητος, όπου ο κύκλος του μηχανισμού συμπίεσης ελέγχεται με μεμονωμένες κινήσεις, από το χειριστή με μοχλούς ή κομβία.

Η συνολική συμπίεση των απορριμμάτων ως προς τον ωφέλιμο όγκο της υπερκατασκευής θα είναι τουλάχιστον 450 kg/m3 και η συνολική σχέση όγκου συμπιεσμένων απορριμμάτων προς ασυμπίεστα θα είναι τουλάχιστον 5:1.

Οι σωληνώσεις και τα ρακόρ του συστήματος συμπίεσης θα είναι μεγάλης αντοχής (για πιέσεις μεγαλύτερες από 350 bar) και ποιότητας για μακροχρόνια καλή λειτουργία και θα είναι εύκολες στην πρόσβαση και επισκευή. Όλα τα υδραυλικά έμβολα κίνησης του συστήματος, καθώς και οι σωληνώσεις του υδραυλικού κυκλώματος δεν πρέπει να έρχονται σε επαφή με τα απορρίμματα.

Το υδραυλικό σύστημα πρέπει να είναι εφοδιασμένο με ασφαλιστικά και μηχανισμούς ανακουφίσεως για την αποφυγή υπερφορτώσεων του οχήματος.

Το υδραυλικό χειριστήριο εντολών της υπερκατασκευής θα είναι αναλογικού τύπου έτσι ώστε να είναι δυνατός ο εντοπισμός των σφαλμάτων, η μεταβλητή λειτουργία του υδραυλικού συστήματος και η παρακολούθηση των κινήσεων των εμβόλων.

Η αντίσταση του ωθητήρα απόρριψης των απορριμμάτων θα είναι ηλεκτρονικά ρυθμιζόμενη έτσι ώστε να επιτυγχάνεται η μέγιστη συμπίεση και απόδοση του συστήματος ανάλογα με τον τύπο και τη φύση των απορριμμάτων. Θα υπάρχουν κατάλληλες υποδοχές ώστε με τη χρήση φορητού μανόμετρου να μπορούν εύκολα να εντοπιστούν τυχόν διαρροές.

Κατά την ανύψωση της πίσω πόρτας θα υπάρχει ηχητικό σήμα.

Να δοθεί ο τύπος, η μέγιστη παροχή στις διάφορες στροφές και η μέγιστη πίεση της αντλίας/αντλιών (παροχή κατάλληλων διαγραμμάτων).

**Σύστημα ανύψωσης κάδων**

Η λεκάνη απόρριψης των απορριμμάτων θα δέχεται μεταλλικούς και πλαστικούς κάδους χωρητικότητας από 80 lt έως τουλάχιστον 1300 lt (ενδεικτικά, κατά DIN 30740, DIN 30700 και ΕΝ 840), μέσω υδραυλικού συστήματος ανύψωσης και εκκένωσης κάδων (τύπου βραχιόνων ή και χτένας). Η ανυψωτική ικανότητα μηχανισμού θα είναι τουλάχιστον 700 kg.

Το όχημα θα φέρει επίσης στον ανυψωτικό μηχανισμό κάδων μηχανικής αποκομιδής ειδική διάταξη, η οποία με την χρήση υδραυλικής ενέργειας θα ενεργοποιείται αυτόματα και θα κλειδώνει-ασφαλίζει όλους τους κάδους τους οποίους θα ανυψώνει με το σύστημα της χτένας. Ειδικότερα η διάταξη αυτή θα ασφαλίζει όλους τους κάδους που θα παραλαμβάνονται με το σύστημα της χτένας αποτρέποντας έτσι τόσο την πτώση τους εντός της λεκάνης απόρριψης των απορριμμάτων όσο και εκτός κατά την διαδικασία κατεβάσματος του κάδου μετά το άδειασμα του. Η απενεργοποίηση του ανωτέρω μηχανισμού στην φάση της καθόδου θα πρέπει να γίνεται σε ορισμένο ύψος έτσι ώστε να αποφεύγεται η θραύση του κάδου αλλά και να εξασφαλίζεται η εύκολη παραλαβή του από τους χειριστές. Τα ανωτέρω θα αποδεικνύονται με την κατάθεση σχεδίων ή φωτογραφιών από προγενέστερη τοποθέτηση όμοιας διάταξης.

Θα υπάρχουν ασφαλιστικές διατάξεις συγκράτησης των κάδων και ελαστικά προστασίας από τις κρούσεις. Ο χειρισμός του συστήματος θα γίνεται από εξωτερικό σημείο του οχήματος, πίσω δεξιά κατά προτίμηση. Θα υπάρχει η δυνατότητα ανύψωσης δύο κάδων 80-360 lt ταυτόχρονα.

##### **Δυναμολήπτης (P.T.O.)**

Η υπερκατασκευή θα κινείται συνολικά από τον κινητήρα του οχήματος μέσω δυναμολήπτη (P.T.O) και μέσω ισχυρής ή ισχυρών υδραυλικής-ών αντλίας-ών (όπου θα κινεί την πρέσα, θα ανοίγει τη θύρα, θα ανυψώνει και θα εκκενώνει τους κάδους με το σχετικό ταρακούνημα και θα κινούν αντίστροφα το έμβολο εκκένωσης του οχήματος χωρίς να επηρεάζεται η ταχύτητα των εμβόλων από συγχρονισμένη κίνηση) και θα φέρει αυτοματισμό αποσύμπλεξης με την εκκίνηση πορείας του οχήματος, χωρίς την συνεχή καταπόνηση του δυναμολήπτη. Πρέπει να είναι εφοδιασμένο με βαλβίδα ανακούφισης για αποφυγή αλόγιστων υπερφορτώσεων.

Όλες οι γραμμές τουηλεκτρικού κυκλώματος να είναι τοποθετημένες σε στεγανούς αγωγούς και αν χρειασθεί αντικατάσταση, αυτή να γίνεται χωρίς να χρειασθεί να ανοιχθούν τρύπες με οξυγόνο. Θα υπάρχει ωρόμετρο λειτουργίας δυναμολήπτη (Ρ.Τ.Ο.).

Να δοθεί ο τύπος, η μέγιστη παροχή στις διάφορες στροφές και η μέγιστη πίεση της αντλίας (παροχή κατάλληλων διαγραμμάτων).

**ΕΞΑΡΤΗΜΑΤΑ – ΕΡΓΑΛΕΙΑ – ΠΛΗΡΟΦΟΡΙΑΚΟ ΥΛΙΚΟ**

Το όχημα πρέπει να είναι εφοδιασμένο και με τα εξής εξαρτήματα και εργαλεία:

* Εφεδρικό τροχό πλήρη με ελαστικό νέας τεχνολογίας (tubeless), τοποθετημένο σε ασφαλές μέρος του αυτοκινήτου
* Μια ολόκληρη σειρά κλειδιών και συνήθων εργαλείων σε κατάλληλη εργαλειοθήκη που να προσδιορίζονται αναλυτικώς σε κατάσταση, γρύλος, τάκοι κ.ά.
* Δύο (2) τουλάχιστον πυροσβεστήρες σύμφωνα με τον Κώδικα Οδικής Κυκλοφορίας (Κ.Ο.Κ.) (όπως θα ισχύει κατά την ημερομηνία έκδοσης άδειας κυκλοφορίας του οχήματος) με τη βάση τους σε προσιτή θέση
* Πλήρες φαρμακείο σύμφωνα με τον Κ.Ο.Κ.
* Τρίγωνο βλαβών προβλεπόμενο από τον Κ.Ο.Κ.
* Ευφυή Ηλεκτρονικό Ταχογράφο (km/h) σύμφωνα με κανονισμό (ΕΕ) 165/2014
* Βιβλία συντήρησης και επισκευής
* Βιβλίο ανταλλακτικών
* Απαραίτητα τεχνικά εγχειρίδια/έντυπα, με οδηγίες για την χρήση και συντήρηση του οχήματος σε δύο σειρές για το πλαίσιο και την υπερκατασκευή, μεταφρασμένα στην Ελληνική (**δεκτά και** σε ηλεκτρονική μορφή) και επίσης εύχρηστο κατάλογο ανταλλακτικών για τον κινητήρα και πλαίσιο (με τους κωδικούς κατασκευαστή) επίσης σε δύο σειρές, στην Ελληνική ή Αγγλική γλώσσα (**δεκτός και** σε ηλεκτρονική μορφή).

Αυτά πρέπει να αναφέρονται λεπτομερώς σε σχετικό πίνακα που θα συνοδεύει την προσφορά και η αξία όλων των ανωτέρω να περιλαμβάνεται στην προσφερόμενη τιμή του οχήματος.

**ΛΕΙΤΟΥΡΓΙΚΟΤΗΤΑ, ΑΠΟΔΟΤΙΚΟΤΗΤΑ ΚΑΙ ΑΣΦΑΛΕΙΑ**

Για την αξιολόγηση του βαθμού λειτουργικότητας και αποδοτικότητας λαμβάνεται υπόψη η αναλογία ισχύος ανά τόνο, η ακτίνα στροφής, η αναλογία ωφέλιμου φορτίου ανά κυβικό μέτρο χωρητικότητας του κυρίως σώματος και κάθε πιθανός επιπλέον εξοπλισμός. Όσον αφορά την αξιολόγηση της ασφάλειας θα ληφθεί υπόψη η τήρηση προτύπων της σειράς ΕΝ1501 και ο συντελεστής ασφαλείας των υδραυλικών σωληνώσεων.

Η υπερκατασκευή θα διασφαλίζει την υψηλή προστασία και υγιεινή των χειριστών αλλά και των πολιτών (ειδικότερα κατά τις συχνές στάσεις για φόρτωση απορριμμάτων) και θα φέρει όλα τα απαραίτητα μέσα και μέτρα ασφαλούς λειτουργίας, τα οποία θα περιγραφούν αναλυτικά στην τεχνική προσφορά και θα ικανοποιούν απόλυτα τις βασικές απαιτήσεις υγείας και ασφάλειας που έχει θέσει η Ευρωπαϊκή Επιτροπή (ΠΔ 57/2010 ενσωμάτωση οδηγίας 2006/42/ΕΚ) σχετικά με την ασφάλεια των μηχανών - σήμανση CE, τα πρότυπα της σειράς ΕΝ 1501 και Ηλεκτρομαγνητικής συμβατότητας σύμφωνα με την Ευρωπαϊκή Οδηγία 2004/108/ΕΚ (ενσωμάτωση με την ΥΑ 50268/5137/07/ΦΕΚ 1853 τ. Β’/2007).

Θα φέρει, τουλάχιστον, τον ακόλουθο εξοπλισμό :

* Διάταξη άμεσης διακοπής λειτουργίας του μηχανισμού συμπίεσης, με δύο κομβία, αριστερά και δεξιά στο οπίσθιο πλαϊνό τμήμα της υπερκατασκευής - **Emergency stop** της οποίας η ενεργοποίηση, θα επιφέρει ηχητικό σήμα εντός του θαλάμου οδήγησης.
* Διάταξη άμεσης επέμβασης απεγκλωβισμού αντικειμένων από το μηχανισμό συμπίεσης, με κομβίο επί του πίνακα ελέγχου - **Rescue switch**, η ενεργοποίηση της οποίας θα είναι εφικτή ακόμα και όταν έχει ενεργοποιηθεί η διάταξη άμεσης διακοπής.
* Οι γραμμές ανύψωσης της οπίσθιας πόρτας και του ανυψωτικού μηχανισμού, θα είναι εξοπλισμένες με **βαλβίδα διακοπής ροής**, που θα ενεργοποιούνται σε περίπτωση απώλειας της υδραυλικής πίεσης.
* Η γραμμή καταβίβασης της οπίσθιας πόρτας θα είναι εξοπλισμένη με **βαλβίδα ελέγχου ροής**, για την ρύθμιση της ταχύτητας καταβίβασης, στην επιθυμητή τιμή που ορίζεται από το πρότυπο της σειράς ΕΝ 1501.
* Όλες οι υδραυλικές σωληνώσεις πρέπει να φέρουν συντελεστή ασφαλείας i=4 έναντι της πίεσης λειτουργίας και να είναι ορατές για να μπορούν να ελέγχονται.
* Εντός του θαλάμου οδήγησης, θα υπάρχουν χειριστήρια και ενδεικτικές λυχνίες για το χειρισμό της οπίσθιας πόρτας και του μηχανισμού εκφόρτωσης και **κλειστό κύκλωμα τηλεόρασης** για την παρακολούθηση των εργασιών φόρτωσης του οχήματος και ηχητική επικοινωνία οδηγού και εργατών.
* Επιπρόσθετα, θα υπάρχει κατάλληλη **διάταξη αποτροπής πλήρους καταβίβασης της οπίσθιας πόρτας - εφόσον χειρίζεται από το θάλαμο οδήγησης** .

Η οπίσθια πόρτα θα σταματά σε απόσταση από την περιοχή επαφής της με το κυρίως σώμα και θα προβλέπεται κατάλληλη διάταξη για την ολοκλήρωση της καταβίβασης, με χειρισμό κοντά από το σημείο επαφής του κυρίως σώματος και της οπίσθιας πόρτας .

* Κατά τη διαδικασία εκφόρτωσης να απασφαλίζεται και να ανοίγει πλήρως η οπίσθια θύρα. Το κλείσιμο να γίνεται μόνο εξωτερικά, στο πίσω μέρος του οχήματος και κλείνει τελείως, να ασφαλίζεται με ειδικό μηχανισμό.
* Μηχανική **ασφαλή συγκράτηση της οπίσθιας πόρτας σε ανοικτή θέση**, ώστε να επιτρέπεται με ασφάλεια η είσοδος εντός του κυρίως σώματος ή αλλού σημείου, για συντήρηση ή επισκευή .
* Διάταξη ασφαλείας για την αποτροπή κίνησης του οχήματος, με ταχύτητα ανώτερη της οριζόμενης στο πρότυπο της σειράς ΕΝ 1501 (όπως ισχύει σήμερα στην πιο πρόσφατη έκδοση του), εφ’ όσον επί των σκαλοπατιών της οπίσθιας πόρτας, στέκεται άνθρωπος και παράλληλα δεν θα επιτρέπεται η οπισθοπορεία του.

Με τη διάταξη αυτή δεν θα επιτρέπεται η ανάπτυξη ταχύτητας του οχήματος πέραν των **30km/h** (ή της μέγιστης ταχύτητας που ορίζεται από την ισχύουσα κάθε φορά νομοθεσία) ενώ θα απαγορεύεται και η οπισθοπορεία του οχήματος όταν οι εργάτες βρίσκονται πάνω σε αυτό. Με τα σκαλοπάτια κατεβασμένα το ηλεκτρονικό κύκλωμα παρακολούθησης θα δίνει κατάλληλες εντολές δια των οποίων το όχημα να σταματά. Η απενεργοποίηση του παραπάνω κυκλώματος δεν πρέπει να είναι εφικτή. Σε περίπτωση ανάγκης θα υπάρχει ειδικός διακόπτης εντός της καμπίνας ο οποίος να απενεργοποιεί την ανωτέρω λειτουργία, θα υπάρχει όμως ποινή παύσης όλων των λειτουργιών του απορριμματοφόρου για 5 λεπτά.

* Η **στάθμη του εκπεμπόμενου θορύβου** της υπερκατασκευής, υπερκατασκευής κατά τη λειτουργία της να είναι μικρότερη από 85 db, σύμφωνα με την Ευρωπαϊκή Οδηγία 2000/14/ΕΚ (ενσωμάτωση με την ΚΥΑ37393/2028/ΦΕΚ 1418 τ. Β’ /1-10-2003), όπως τροποποιήθηκε με την οδηγία 2005/88/ΕΚ (ΥΑ 9272/471/ΦΕΚ 286 τ. Β'/2-3-2007) και το σχετικό πρότυπο της σειράς ΕΝ 1501. Να κατατεθεί μελέτη μέτρησης θορύβου.

Ο πίνακας των ενδείξεων και μετρήσεων θα είναι πλήρης και αξιόπιστος στη χρήση, τα δε χειριστήρια εργονομικά σχεδιασμένα. Να περιγραφούν οι σχετικές διατάξεις.

Θα υπάρχει πλήρης ηλεκτρική εγκατάσταση φωτισμού και σημάτων για την κυκλοφορία, σύμφωνα με τον ισχύοντα Κ.Ο.K. και θα είναι εφοδιασμένο με τους απαραίτητους προβολείς (και για οπισθοπορεία), φώτα πορείας, σταθμεύσεως, ομίχλης και ενδεικτικά περιμετρικά του οχήματος. Θα φέρει δύο (2) περιστρεφόμενους φάρους πορτοκαλί χρώματος, ένα στο μπροστά και ένα στο πίσω μέρος του απορριμματοφόρου. Προβολείς LED εργασίας λειτουργίας (πλήρη ηλεκτρική εγκατάσταση) και για νυχτερινή αποκομιδή απορριμμάτων.

Θα υπάρχουν ειδικές αντανακλαστικές φωσφορίζουσες ταινίες σε όλο το πίσω και εμπρόσθιο μέρος του οχήματος (ζέβρες), καθώς και σήμανση για αποφυγή επικίνδυνων ενεργειών από τους εργαζόμενους.

Όλες οι γραμμές μεταφοράς του ηλεκτρικού ρεύματος πρέπει να οδεύουν με ασφάλεια (τοποθετημένες σε στεγανούς αγωγούς) καλά προστατευμένες μέσα σε διαμορφωμένα κανάλια επί της κατασκευής, αλλά και εύκολα προσβάσιμες, προκειμένου για την εύκολη αντικατάστασή τους χωρίς την ανάγκη διανοίξεως οπών στο όχημα. Όλα τα καλώδια θα είναι συμμορφωμένα με την Ευρωπαϊκή Οδηγία EN 2006/95 και θα φέρουν διακριτική αρίθμηση για τον εύκολο εντοπισμό τους.

Θα υπάρχει μηχανισμός ασφάλειας (να αναφερθεί) που δεν θα επιτρέπει υπερφόρτωση του οχήματος, ούτε τη δημιουργία υπέρβασης της ανώτατης επιτρεπόμενης συμπίεσης των απορριμμάτων.

Το όχημα θα φέρει τις χαρακτηριστικές ενδείξεις του κατασκευαστή σε ειδική πινακίδα, όπως όνομα, διεύθυνση, τύπο υπερκατασκευής, αριθμό σειράς κ.λπ.

Θα υπάρχει πρόληψη για λήψη όλων των απαραίτητων μέτρων ασφαλούς λειτουργίας και κάθε ειδικής διάταξης για την ασφάλεια χειρισμού και λειτουργίας, όπως και των εφεδρικών συστημάτων λειτουργίας σε περίπτωση βλάβης ή ειδικών συνθηκών και ειδικά για την υπερκατασκευή αυτή.

Θα ληφθούν θετικά υπόψη οι μικρότερες λειτουργικές ενεργειακές και περιβαλλοντικές επιπτώσεις των εκπομπών CO2, NOx, NMHCκαι εκπομπών αιωρούμενων σωματιδίων (Ν. 3982/2011), του προσφερόμενου οχημάτος.

Η επιτροπή αξιολόγησης δύναται να μεταβεί για αυτοψία σε τόπο επίδειξης που θα υποδείξει ο προμηθευτής προκειμένου να σχηματίσει πλήρη εικόνα για την λειτουργικότητα , αποδοτικότητα και ασφάλεια του οχήματος.

**ΠΟΙΟΤΗΤΑ, ΚΑΤΑΛΛΗΛΟΤΗΤΑ ΚΑΙ ΑΞΙΟΠΙΣΤΙΑ**

Για τον έλεγχο της ποιότητας της κατασκευής πρέπει να δοθούν από τον προσφέροντα όλες οι πληροφορίες και τα σχετικά ντοκουμέντα που αφορούν σε τεχνικές εγκρίσεις, εγκρίσεις ποιότητας, σήματα ποιότητας του συνόλου ή επιμέρους εξαρτημάτων σύμφωνα με την Ευρωπαϊκή και Ελληνική Νομοθεσία, δηλαδή να κατατεθούν:

- Υπεύθυνη Δήλωση προσκόμισης κατά την παράδοση Έγκρισης Τύπου για ολοκληρωμένο όχημα βάσει των διατάξεων του άρθρου 24 της οδηγίας 2007/46/ΕΚ όπως τροποποιήθηκε με τον κανονισμό (ΕΚ) αριθ. 214/2014, που θα εκδοθεί από την αρμόδια Δ/νση του ΥΠΟΥΡΓΕΙΟΥ ΥΠΟΔΟΜΩΝ, ΜΕΤΑΦΟΡΩΝ & ΔΙΚΤΥΩΝ, προκειμένου να είναι εφικτή η ταξινόμηση του οχήματος σύμφωνα με τις ισχύουσες σχετικές διατάξεις.

- Δήλωση συμμόρφωσης ΕΚ (CE) για όλη την κατασκευή (υπερκατασκευή) (στην Ελληνική γλώσσα ή επίσημη μετάφραση σε αυτή) συνοδευμένη από Πιστοποιητικό Εξέτασης Τύπου ΕΚ κατά το άρθρο 12.3.β (IX παράρτημα) της οδηγίας 2006/42/ΕΚ πρωτοτύπου όμοιο με το προσφερόμενο είδος από διεθνώς Διαπιστευμένο Φορέα, με το οποίο να προκύπτει και η συμμόρφωση του προσφερόμενου οχήματος με το Ευρωπαϊκό πρότυπο ΕΝ-15011:2011+Α1:2015, που ειδικότερα αφορά απορριμματοφόρα.

- Πιστοποιητικό διασφάλισης ποιότητας κατά ISO 9001:2015 ή ισοδύναμο των κατασκευαστών του πλαισίου και της υπερκατασκευής, που να αφορούν την κατασκευή των αντίστοιχων προϊόντων. Τα πιστοποιητικά αυτά θα πρέπει να έχουν εκδοθεί από διαπιστευμένους φορείς πιστοποίησης, διαπιστευμένους προς τούτο από το Εθνικό Σύστημα Διαπίστευσης Α.Ε. (Ε.Σ.Υ.Δ.) ή από φορέα διαπίστευσης μέλος της Ευρωπαϊκής συνεργασίας για τη διαπίστευση (European Cooperation for Accreditation) και μέλος της αντίστοιχης συμφωνίας αμοιβαίας αναγνώρισης (Μ.L.A.)

Το όχημα πρέπει να φέρει την κατάλληλη έγκριση τύπου για το ολοκληρωμένο όχημα και να πληροί όλες τις υπάρχουσες διατάξεις ώστε να είναι δυνατή η κυκλοφορία του στην Ελλάδα με νόμιμη άδεια κυκλοφορίας (να είναι κατάλληλα οι διαστάσεις του οχήματος, τα φορτία κατ’ άξονα και τα λοιπά κατασκευαστικά στοιχεία του). Είναι υποχρεωτική η Ελληνική έγκριση τύπου του οχήματος.

Επίσης η ποιότητα των χρησιμοποιουμένων υλικών και διαδικασιών και μεθόδων παραγωγής, όπου κρίνεται σκόπιμο, πρέπει να επισημανθεί.

Όσον αφορά την καταλληλότητα, να δοθεί κατάλογος, στον οποίο αναφέρονται παραδόσεις τριών τουλάχιστον όμοιων καινούργιων οχημάτων ανά έτος, κατά τη διάρκεια της τελευταίας τριετίας, με μνεία, για κάθε παράδοση, του παραλήπτη, είτε εμπίπτει στο δημόσιο είτε στον ιδιωτικό τομέα, της ημερομηνίας παράδοσης και του ποσού.

Οι παραδόσεις αποδεικνύονται, εάν ο αποδέκτης είναι δημόσια αρχή, με πιστοποιητικά τα οποία έχουν εκδοθεί ή θεωρηθεί από την αρμόδια αρχή και εάν ο αποδέκτης είναι ιδιωτικός φορέας, με τα αντίστοιχα παραστατικά ή, εφόσον δεν προβλέπεται η έκδοση παραστατικών ή δεν υπάρχουν παραστατικά, με υπεύθυνη δήλωση του αγοραστή και, εάν τούτο δεν είναι δυνατό, του προμηθευτή.

Να αναφερθεί το έτος πρώτης παραγωγής του προσφερόμενου μοντέλου (τύπου) ή του αρχικού του αν πρόκειται για βελτίωση προγενέστερου μοντέλου (παράγοντας αξιοπιστίας οχημάτων).

**ΤΕΧΝΙΚΗ ΥΠΟΣΤΗΡΙΞΗ ΚΑΙ ΚΑΛΥΨΗ**

**Εγγύηση καλής λειτουργίας**

Με την τεχνική προσφορά θα δηλώνεται και ο χρόνος εγγύησης καλής λειτουργίας. Ζητείται γενική εγγύηση καλής λειτουργίας τουλάχιστον για **δύο (2) έτη** για το σύνολο του οχήματος. (**Υπεύθυνη Δήλωση**). Η εγγύηση θα είναι ανεξάρτητη από τα προβλεπόμενα σε οποιαδήποτε εργοστασιακή εγγύηση και να καλύπτει, χωρίς καμία επιπλέον επιβάρυνση του Αγοραστή, την αντικατάσταση ή επιδιόρθωση οποιασδήποτε βλάβης ή φθοράς συμβεί, μη οφειλόμενης σε κακό χειρισμό.

Να δοθεί εγγύηση αντισκωριακής προστασίας πλαισίου και υπερκατασκευής, διάρκειας τουλάχιστον **3 ετών** και θα ισχύει από την ημερομηνία της παραλαβής. (**Υπεύθυνη Δήλωση**)

Ανταλλακτικά αντικαθιστάμενα λόγω βλάβης που οφείλεται στην κατασκευή, τη μεταφορά ή την συντήρηση από τον προμηθευτή, εντός του χρονικού διαστήματος της εγγύησης, χορηγούνται δωρεάν.

 Στο διάστημα της εγγύησης οι βλάβες θα αποκαθίστανται με ευθύνη και μέριμνα του προμηθευτή, στο κεντρικό ή σε εξουσιοδοτημένα συνεργεία, εφόσον το όχημα είναι δυνατό να κινηθεί ασφαλώς, άλλως θα μεταφέρεται με έξοδα της προμηθεύτριας εταιρείας. Σ' αυτή την περίπτωση η μετάβαση του συνεργείου διαπίστωσης της αδυναμίας κίνησης κ.λπ. να γίνεται εντός το πολύ 2 ημερών, από την έγγραφη ειδοποίηση και η έντεχνη αποκατάσταση το πολύ εντός είκοσι (20) εργάσιμων ημερών (**Υπεύθυνη Δήλωση**).

Να κατατεθεί άδεια λειτουργίας του συνεργείου από τον αρμόδιο φορέα σε ισχύ κατάλληλη για τις επισκευές και συντηρήσεις που απαιτούνται στα πλαίσια της τεχνικής υποστήριξης των οχημάτων. Την άδεια λειτουργίας ο οικονομικός φορέας θα προσκομίσει με τα δικαιολογητικά κατακύρωσης (πριν την ανάθεση της σύμβασης). Στην περίπτωση που ο διαγωνιζόμενος χρησιμοποιεί συνεργαζόμενο συνεργείο για εκτέλεση κάποιων εργασιών, θα καταθέσει με τα δικαιολογητικά πριν την σύναψη της σύμβασης επίσης αντίγραφο της άδειας του συνεργαζόμενου συνεργείου καθώς και υπεύθυνη δήλωση του ιδιοκτήτη του ότι, σε περίπτωση ανάθεσης της εργασίας αναλαμβάνει να εκτελέσει για λογαριασμό του αναδόχου τις εργασίες αυτές. Στην περίπτωση που η προσκόμιση της σχετικής άδειας για βάσιμο λόγο δεν είναι δυνατή, γίνεται δεκτή η προσκόμιση ένορκης βεβαίωσης.

Επίσης θα δηλωθούν στην προσφορά ο αριθμός των δωρεάν services, με περιγραφή των εργασιών που θα γίνουν στο διάστημα της εγγύησης και τα τυχόν περιλαμβανόμενα ανταλλακτικά και αναλώσιμα, με δαπάνες της του προμηθευτή.

Επίσης θα δηλώνεται η συχνότητα των services (είτε σε σχέση με το χρόνο λειτουργίας, είτε με το χρόνο κτήσης, είτε με τα διανυόμενα χιλιόμετρα).

Σε περίπτωση που τις παραπάνω επισκευές ή services θα εκτελέσει άλλο συνεργείο εκτός της εταιρείας που υποβάλλει την προσφορά, εξουσιοδοτημένου ή συνεργαζόμενου, τότε αυτή θα συνοδεύεται με υπεύθυνη δήλωση του Ν.1599/86 περί ανάληψης της εν λόγω ευθύνης σύμφωνα με την προσφορά. Το επιθυμητό είναι να εκτελούνται από την προσφέρουσα εταιρεία σε αποκεντρωμένα συνεργεία ή δευτερευόντως στο κεντρικό.

**Ποιότητα εξυπηρέτησης (τεχνική βοήθεια –συντήρηση-ανταλλακτικά)**

Να αναφερθεί και να περιγραφεί ο τρόπος εκτέλεσης των συντηρήσεων και επισκευών στον χρόνο εγγύησης και να αναφερθούν τυχόν εξαιρετικά πλεονεκτήματα.

Να αναφερθούν τα κεντρικά και περιφερειακά συνεργεία και αποθήκες ανταλλακτικών για την εκτέλεση επισκευών μετά τον χρόνο εγγύησης, η ποιότητα και η οργάνωση των παρεχόμενων υπηρεσιών, καθώς και η έκπτωση που θα τυγχάνει ο φορέας επί του εκάστοτε ισχύοντος τιμολογίου. Σε περίπτωση συνεργαζόμενων ή εξουσιοδοτημένων συνεργείων απαιτείται αντίστοιχη **υπεύθυνη δήλωση** (Ν.1599/86) με το γνήσιο της υπογραφής, ότι αναλαμβάνουν την εκτέλεση των επισκευών και μετά την λήξη της εγγύησης.

Επίσης να δοθούν στοιχεία σχετικά με το συνολικό χρόνο δραστηριοποίησης της προσφέρουσας εταιρείας στην τεχνική υποστήριξη παρόμοιων τύπων οχημάτων.

Θα πρέπει να δηλωθεί εκ μέρους του βασικού κατασκευαστή του οχήματος και της υπερκατασκευής, ότι εγγυάται την κατασκευή ανταλλακτικών για τουλάχιστον 10 έτη, εκ μέρους δε του διαγωνιζόμενου ότι εγγυάται χρόνο παράδοσης των ζητουμένων ανταλλακτικών, μικρότερο των 10 ημερών (**Υπεύθυνη Δήλωση**).

Να κατατεθούν πιστοποιητικά διασφάλισης ποιότητας της σειράς ISO 9001:2015 ή ισοδύναμο, περιβαλλοντικής διαχείρισης ISO 14001:2015 ή ισοδύναμο και διαχείρισης της Υγείας & Ασφάλεια στην εργασία OSHAS 18001:2007 ή ισοδύναμο που να αφορούν τη διαδικασία τεχνικής υποστήριξης του οικονομικού φορέα. Τα πιστοποιητικά αυτά θα πρέπει να έχουν εκδοθεί από διαπιστευμένους φορείς πιστοποίησης, διαπιστευμένους προς τούτο από το Εθνικό Σύστημα Διαπίστευσης Α.Ε (Ε.Σ.Υ.Δ) ή από φορέα διαπίστευσης μέλος της Ευρωπαϊκής συνεργασίας για τη διαπίστευση (European Cooperation for Accreditation).

**ΔΕΙΓΜΑ**

Προκειμένου να διαπιστωθούν και να αξιολογηθούν πληρέστερα όλα τα λειτουργικά και τεχνικά στοιχεία κάθε προσφερόμενου είδους καθώς και η συμμόρφωσή του προς τις τεχνικές προδιαγραφές, πρέπει, εφόσον απαιτηθεί από την Αναθέτουσα Αρχή, εντός δέκα (10) ημερών από την έγγραφη ειδοποίησή τους οι διαγωνιζόμενοι θα πρέπει να επιδείξουν ίδιο ή όμοιο δείγμα του προσφερόμενου είδους σε τόπο που θα υποδείξουν (**Υπεύθυνη Δήλωση**).

**ΕΚΠΑΙΔΕΥΣΗ ΠΡΟΣΩΠΙΚΟΥ- ΕΠΙΔΕΙΞΗ ΛΕΙΤΟΥΡΓΙΑΣ**

Με τη προσφορά πρέπει να υποβληθεί **Υπεύθυνη Δήλωση** όπου θα αναφέρεται ότι ο προμηθευτής αναλαμβάνει, χωρίς καμία χρέωση την εκπαίδευση του προσωπικού του Δήμου, για την λειτουργία και την συντήρηση του οχήματος, με βάση το σχετικό αναλυτικό πρόγραμμα που θα υποβάλει κατά την ημερομηνία παράδοσης, μετά από συνεννόηση με την Υπηρεσία.

H εκπαίδευση του προσωπικού, χειριστών και συντηρητών, θα γίνει επαρκώς με βάση τα σχετικά έντυπα, που θα χορηγηθούν από τον προμηθευτή (θεωρητικά και πρακτικά με επίδειξη επί του οχήματος).

**ΧΡΟΝΟΣ ΚΑΙ ΤΟΠΟΣ ΠΑΡΑΔΟΣΗΣ**

O χρόνος παράδοσης του οχήματος στις εγκαταστάσεις της Δήμου Λευκάδας, δεν μπορεί να είναι μεγαλύτερος των **εκατόν πενήντα (150) ημερολογιακών ημερών**, εξαιρουμένου του μηνός Αυγούστου, από την ημερομηνία υπογραφής της σύμβασης.

Θα αξιολογηθεί θετικά μικρότερος χρόνος παράδοσης του προδιαγραφόμενου.

Η οριστική ποιοτική και ποσοτική παραλαβή του οχήματος θα γίνει από την επιτροπή μέσα σε ένα (1) μήνα από την έγγραφη ειδοποίηση του προμηθευτή για παράδοσή του σε κατάσταση λειτουργίας.

Πριν από την παραλαβή θα έχει εκδοθεί και υποβληθεί η έγκριση του συγκεκριμένου τύπου του οχήματος από τον αρμόδιο φορέα.

Η παράδοση του οχήματος θα γίνει στο αμαξοστάσιο της Υπηρεσίας με ευθύνη του προμηθευτή για την μεταφορά και την ασφάλειά του, απαλλαγμένο από τέλη ταξινόμησης, εφορίας και τελών κυκλοφορίας (για την διαμόρφωση του Ενδεικτικού Προϋπολογισμού της Μελέτης λαμβάνεται υπόψη το  κοστολόγιο για τα παραπάνω).

Το απορριμματοφόρο τελικά θα παραδοθεί με πινακίδες και άδεια κυκλοφορίας στο όνομα του Δήμου, εκτός από ασφάλιση. Ο ανάδοχος είναι υπεύθυνος για όλες τις διαδικασίες έως και το στάδιο έκδοσης πινακίδων και άδειας κυκλοφορίας, ο Δήμος θα παρέχει τις κατάλληλες εξουσιοδοτήσεις και κάθε άλλο απαραίτητο έγγραφο που θα απαιτηθεί, τα δε έξοδα για τον λόγο αυτό θα βαρύνουν τον ανάδοχο.

Ο προμηθευτής αναλαμβάνει την ευθύνη να προβεί σε οποιαδήποτε συμπλήρωση, ενίσχυση ή και τροποποίηση που θα απαιτηθεί από τον τεχνικό έλεγχο οχημάτων από αρμόδια υπηρεσία του Υπουργείου Μεταφορών κατά την έκδοση της άδειας κυκλοφορίας του οχήματος.

Η τελική αυτή παράδοση θα ολοκληρωθεί σε διάστημα ενός (1) μηνός μετά την ημερομηνία παραλαβής από την επιτροπή.

**ΠΕΡΙΕΧΟΜΕΝΟ ΤΕΧΝΙΚΩΝ ΠΡΟΣΦΟΡΩΝ**

Με την Τεχνική προσφορά κάθε ενδιαφερομένου θα δίδονται υπογεγραμμένα καταλλήλως (όπου ζητείται Δήλωση να γίνεται σε έντυπο του Ν1599/86):

* Αναλυτική Τεχνική Περιγραφή με δομή αντίστοιχη των Τεχνικών Προδιαγραφών της Υπηρεσίας όπου θα παρουσιάζονται όλα τα τεχνικά στοιχεία και περιγραφές του πλαισίου και της υπερκατασκευής του προσφερόμενου οχήματος, συνοδευόμενες από σχεδιαγράμματα ή σχέδια κλπ., αφενός για να ελεγχθεί η συμφωνία του με τις τεχνικές προδιαγραφές και αφετέρου για να αξιολογηθεί το προσφερόμενο όχημα.
* Τα τεχνικά φυλλάδια και εικόνες (PROSPECTUS) των κατασκευαστών (όχημα και υπερκατασκευή), όπου θα φαίνονται και θα αποδεικνύονται τα προαναφερόμενα στην Τεχνική Περιγραφή (**Ελληνική και Αγγλική γλώσσα**).
* Υπεύθυνη Δήλωση στην οποία θα δηλώνεται ότι ο προμηθευτής θα αναλάβει με ευθύνη και δαπάνες του τη διεκπεραίωση της ταξινόμησης του οχήματος και της έκδοσης άδειας κυκλοφορίας (πινακίδες) και γενικά κάθε ενέργειας που απαιτείται για την παράδοση του στον Δήμο έτοιμου προς κυκλοφορία σύμφωνα με την ισχύουσα Νομοθεσία (συμπεριλαμβανομένης της Έγκρισης Τύπου για ολοκληρωμένο όχημα βάσει των διατάξεων του άρθρου 24 της οδηγίας 2007/46/ΕΚ όπως τροποποιήθηκε με τον κανονισμό (ΕΚ) αριθ. 214/2014, που θα εκδοθεί από την αρμόδια Δ/νση του ΥΠΟΥΡΓΕΙΟΥ ΥΠΟΔΟΜΩΝ, ΜΕΤΑΦΟΡΩΝ & ΔΙΚΤΥΩΝ).
* Δήλωση συμμόρφωσης ΕΚ (CE) για όλη την κατασκευή (υπερκατασκευή) (στην Ελληνική γλώσσα ή επίσημη μετάφραση σε αυτή) συνοδευμένη από Πιστοποιητικό Εξέτασης Τύπου ΕΚ κατά το άρθρο 12.3.β (IX παράρτημα) της οδηγίας 2006/42/ΕΚ, πρωτοτύπου όμοιο με το προσφερόμενο είδος από διεθνώς Διαπιστευμένο Φορέα, με το οποίο να προκύπτει και η συμμόρφωση του προσφερόμενου οχήματος με το Ευρωπαϊκό πρότυπο ΕΝ-15011:2011+Α1:2015, που ειδικότερα αφορά απορριμματοφόρα.
* Πιστοποιητικά συμμόρφωσης του κινητήρα του πλαισίου με τις προδιαγραφές EURO 6 ή τις ισχύουσες την ημερομηνία του διαγωνισμού για τα καυσαέρια.
* Υπεύθυνη Δήλωση εγγύησης καλής λειτουργίας τουλάχιστον για **δύο (2) έτη** για το πλήρες όχημα (η εγγύηση θα είναι ανεξάρτητη από τα προβλεπόμενα σε οποιαδήποτε εργοστασιακή εγγύηση και να καλύπτει, χωρίς καμία επιπλέον επιβάρυνση του Αγοραστή, την αντικατάσταση ή επιδιόρθωση οποιασδήποτε βλάβης ή φθοράς συμβεί, μη οφειλόμενης σε κακό χειρισμό).
* Υπεύθυνη Δήλωση εγγύησης αντισκωριακής προστασίας πλαισίου και υπερκατασκευής, διάρκειας **τουλάχιστον 3 ετών** και θα ισχύει από την ημερομηνία της παραλαβής.
* Υπεύθυνη δήλωση παροχής ανταλλακτικών τουλάχιστον **για 10 έτη**. Εφ’ όσον οι προσφέροντες δεν θα κατασκευάσουν το όχημα μερικά ή ολικά σε δικό τους εργοστάσιο πρέπει να επισυνάψουν υπεύθυνη δήλωση του εκπροσώπου του εργοστασίου στο οποίο θα κατασκευαστεί (για την περίπτωση που μέρος του υπό προμήθεια οχήματος θα κατασκευαστεί από τον διαγωνιζόμενο η παραπάνω δήλωση αφορά το υπόλοιπο), στην οποία θα δηλώνει ότι αποδέχεται την εκτέλεση της συγκεκριμένης προμήθειας σε περίπτωση κατακύρωσης της προμήθειας στον διαγωνιζόμενο και θα καλύψει το Δήμο με ανταλλακτικά τουλάχιστον **για 10 έτη**, ακόμη και απευθείας αν αυτό κριθεί σκόπιμο από το Δήμο.
* Υπεύθυνη Δήλωση από τον διαγωνιζόμενο ότι εγγυάται την παράδοση των ζητούμενων ανταλλακτικών σε χρονικό διάστημα που δεν θα είναι μεγαλύτερο (>) των **10 ημερών**.
* Υπεύθυνη δήλωση για τον τρόπο αντιμετώπισης των αναγκών συντήρησης/ service. Η ανταπόκριση του συνεργείου συντήρησης / αποκατάστασης θα γίνεται το πολύ εντός δύο (2) εργασίμων ημερών από την εγγραφή ειδοποίηση περί βλάβης και η έντεχνη αποκατάσταση το πολύ εντός είκοσι (20) εργασίμων ημερών.
* Υπεύθυνη δήλωση ότι διαθέτει άδεια λειτουργίας συνεργείου από τον αρμόδιο φορέα σε ισχύ, κατάλληλη για τις επισκευές και συντηρήσεις που απαιτούνται στα πλαίσια της τεχνικής υποστήριξης των οχημάτων. Την άδεια λειτουργίας ο οικονομικός φορέας θα προσκομίσει με τα δικαιολογητικά κατακύρωσης (πριν την ανάθεση της σύμβασης). Στην περίπτωση που ο διαγωνιζόμενος χρησιμοποιεί συνεργαζόμενο συνεργείο για εκτέλεση κάποιων εργασιών, θα καταθέσει με τα δικαιολογητικά πριν την σύναψη της σύμβασης επίσης αντίγραφο της άδειας του συνεργαζόμενου συνεργείου καθώς και υπεύθυνη δήλωση του ιδιοκτήτη του ότι, σε περίπτωση ανάθεσης της εργασίας αναλαμβάνει να εκτελέσει για λογαριασμό του αναδόχου τις εργασίες αυτές. Στην περίπτωση που η προσκόμιση της σχετικής άδειας για βάσιμο λόγο δεν είναι δυνατή, γίνεται δεκτή η προσκόμιση ένορκης βεβαίωσης για την αιτιολόγηση της αδυναμίας συνοδευόμενη από πιστοποιητικό σχετικό με την άσκηση**.**
* Έκθεση, στην οποία να αναφέρονται οι οικονομικές, εμπορικές και κατασκευαστικές δυνατότητες τους (απασχολούμενο προσωπικό, εξοπλισμός, κύκλοι εργασιών χρηματοπιστωτική δυνατότητα, κλπ.). Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι συμμετέχοντες οικονομικοί φορείς θα πρέπει κατά τη διάρκεια της τελευταίας τριετίας να έχουν παραδώσει, τρία τουλάχιστον όμοια καινούργια οχήματα ανά έτος. Να προσκομιστούν οι αντίστοιχες συμβάσεις πώλησης, συνοδευόμενες από πρωτόκολλα παραλαβής.
* Υπεύθυνη Δήλωση του τόπου και του χρόνου παράδοσης του οχήματος, που δεν μπορεί να είναι μεγαλύτερος από 150 ημέρες.
* Υπεύθυνη Δήλωση ότι αναλαμβάνει χωρίς καμία επιπλέον χρέωση την εκπαίδευση των οδηγών και συντηρητών με βάση το σχετικό πρόγραμμα που θα υποβάλει.
* Πίνακας για τυχόν εξοπλισμό, εργαλεία ή ανταλλακτικά που συνοδεύουν το όχημα, συμπεριλαμβάνονται στην τιμή της προσφοράς και είναι επιπλέον των απαιτούμενων από τις παραπάνω Τεχν. Προδιαγραφές.
* Πιστοποιητικά κατά ISO 9001:2015, ISO 14001:2015 και OHSAS 18001:2007 για την πώληση και την τεχνική υποστήριξη εξοπλισμού διαχείρισης απορριμμάτων και πιστοποιητικό διασφάλισης διαχείρισης ποιότητας κατά ISO 9001:2015 των κατασκευαστών του πλαισίου και της υπερκατασκευής, που να αφορούν την κατασκευή των αντίστοιχων προϊόντων.

Τα πιστοποιητικά αυτά θα πρέπει να έχουν εκδοθεί από διαπιστευμένους φορείς πιστοποίησης, διαπιστευμένους προς τούτο από το Εθνικό Σύστημα Διαπίστευσης Α.Ε. (Ε.Σ.Υ.Δ.) ή από φορέα διαπίστευσης μέλος της Ευρωπαϊκής συνεργασίας για τη διαπίστευση (European Cooperation for Accreditation) και μέλος της αντίστοιχης συμφωνίας αμοιβαίας αναγνώρισης (Μ.L.A.).

* Υπεύθυνη Δήλωση στην οποία ο διαγωνιζόμενος θα δηλώνει ότι αποδέχεται την επίδειξη όμοιου οχήματος.

Επίσης οι οικονομικοί φορείς δύναται ***εφόσον το επιθυμούν*** να υποβάλλουν κάθε άλλο στοιχείο, πέραν των παραπάνω, ώστε να αποδεικνύεται ότι το προσφερόμενο όχημα πληροί τις περιγραφόμενες τεχνικές προδιαγραφές.

|  |  |  |
| --- | --- | --- |
| ΘΕΩΡΗΘΗΚΕ  ΛΕΥΚΑΔΑ 03/06/2020  Ο Δ/ΝΤΗΣ  ΤΕΧΝΙΚΩΝ ΥΠΗΡΕΣΙΩΝ  ΑΡΕΘΑΣ ΣΠΥΡΙΔΩΝ  ΠΕ ΧΗΜ. - ΠΟΛ. ΜΗΧΑΝΙΚΟΣ |  | ΣΥΝΤΑΧΘΗΚΕ  ΛΕΥΚΑΔΑ 03/06/2020  ΠΑΝΤΖΟΥ ΖΩΗ  ΠΕ ΜΗΧ. ΠΑΡΑΓΩΓΗΣ & ΔΙΟΙΚΗΣΗΣ |

|  |  |  |  |  |  |
| --- | --- | --- | --- | --- | --- |
|  |  |  |  | **ΠΡΟΜΗΘΕΙΑ ΑΠΟΡΡΙΜΜΑΤΟΦΟΡΟΥ ΟΧΗΜΑΤΟΣ ΜΕ ΣΥΣΤΗΜΑ ΣΥΜΠΙΕΣΗΣ ΤΥΠΟΥ ΠΡΕΣΣΑΣ ΧΩΡΗΤΙΚΟΤΗΤΑΣ 12 m3** | |
| **ΕΛΛΗΝΙΚΗ ΔΗΜΟΚΡΑΤΙΑ** | 9 |
| **ΝΟΜΟΣ ΛΕΥΚΑΔΑΣ** |  | Προϋπ |  | **150.000,00 €** | ( με Φ.Π.Α. **24 %**) |
| **ΔΗΜΟΣ ΛΕΥΚΑΔΑΣ** |  | Πηγή |  | **ΦΙΛΟΔΗΜΟΣ ΙΙ** | |
| **δ/νση Τεχνικων Υπηρεσίων** |  | Χρήση |  | **2020** | |

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ ΠΡΟΜΗΘΕΙΑΣ**

|  |  |  |  |  |  |  |
| --- | --- | --- | --- | --- | --- | --- |
| **Α/Α** | **ΠΕΡΙΓΡΑΦΗ**  **ΕΙΔΟΥΣ** | **CPV** | **ΠΟΣΟ-ΤΗΤΑ** | **ΜΟΝ.** | **ΤΙΜΗ ΜΟΝΑΔΑΣ** | **ΔΑΠΑΝΗ** |
| 1 | Απορριμματοφόρο οχήματος με σύστημα συμπίεσης τύπου πρέσας χωρητικότητας 12m3 | 34144512-0 | 1 | Τεμ. | 120.967,74 € | 120.967,74 € |
| **ΣΥΝΟΛΟ** | | | | | | **120.967,74 €** |
| **Φ.Π.Α. 24%** | | | | | | **29.032,26** **€** |
| **ΓΕΝΙΚΟ ΣΥΝΟΛΟ** | | | | | | **150.000,00 €** |

|  |  |  |
| --- | --- | --- |
| ΘΕΩΡΗΘΗΚΕ  ΛΕΥΚΑΔΑ 03/06/2020  Ο Δ/ΝΤΗΣ  ΤΕΧΝΙΚΩΝ ΥΠΗΡΕΣΙΩΝ  ΑΡΕΘΑΣ ΣΠΥΡΙΔΩΝ  ΠΕ ΧΗΜ. - ΠΟΛ. ΜΗΧΑΝΙΚΟΣ |  | ΣΥΝΤΑΧΘΗΚΕ  ΛΕΥΚΑΔΑ 03/06/2020  ΠΑΝΤΖΟΥ ΖΩΗ  ΠΕ ΜΗΧ. ΠΑΡΑΓΩΓΗΣ & ΔΙΟΙΚΗΣΗΣ |

|  |  |  |  |  |  |
| --- | --- | --- | --- | --- | --- |
|  |  |  |  | **ΠΡΟΜΗΘΕΙΑ ΑΠΟΡΡΙΜΜΑΤΟΦΟΡΟΥ ΟΧΗΜΑΤΟΣ ΜΕ ΣΥΣΤΗΜΑ ΣΥΜΠΙΕΣΗΣ ΤΥΠΟΥ ΠΡΕΣΣΑΣ ΧΩΡΗΤΙΚΟΤΗΤΑΣ 12 m3** | |
| **ΕΛΛΗΝΙΚΗ ΔΗΜΟΚΡΑΤΙΑ** | 9 |
| **ΝΟΜΟΣ ΛΕΥΚΑΔΑΣ** |  | Προϋπ |  | **150.000,00 €** | ( με Φ.Π.Α. **24 %**) |
| **ΔΗΜΟΣ ΛΕΥΚΑΔΑΣ** |  | Πηγή |  | **ΦΙΛΟΔΗΜΟΣ ΙΙ** | |
| **δ/νση Τεχνικων Υπηρεσίων** |  | Χρήση |  | **2020** | |

**ΓΕΝΙΚΗ ΣΥΓΓΡΑΦΗ ΥΠΟΧΡΕΩΣΕΩΝ**

**ΆΡΘΡΟ 10**

**Αντικείμενο της Γενικής Συγγραφής Υποχρεώσεων (Σ.Υ)**

Το τεύχος της Γ.Σ.Υ περιλαμβάνει τους ειδικούς όρους, σύμφωνα με τους οποίους και σε συνδυασμό προς τους υπόλοιπους όρους των συμβατικών τευχών, πρόκειται να γίνει η προμήθεια του μηχανολογικού εξοπλισμού.

**ΆΡΘΡΟ 20**

**Αντικείμενο της Προμήθειας**

Το αντικείμενο της προμήθειας που θα συσταθεί με τη σύμβαση περιλαμβάνει την **«ΠΡΟΜΗΘΕΙΑ ΑΠΟΡΡΙΜΜΑΤΟΦΟΡΟΥ ΟΧΗΜΑΤΟΣ ΤΥΠΟΥ ΠΡΕΣΣΑ ΧΩΡΗΤΙΚΟΤΗΤΑΣ 12m3».**

**ΆΡΘΡΟ 30**

**Συμβατικά στοιχεία της Προμήθειας**

Τα συμβατικά τεύχη και στοιχεία της προμήθειας με βάση τα οποία θα γίνει η ανάθεση και η εκτέλεση της προμήθειας είναι κατά σειρά ισχύος, σε περίπτωση ασυμφωνίας μεταξύ τους τα παρακάτω:

* Η διακήρυξη του διαγωνισμού
* Τεχνική Έκθεση - Τεχνικές Προδιαγραφές
* Ενδεικτικός προϋπολογισμός προμήθειας
* Η Γενική Συγγραφή Υποχρεώσεων
* Έντυπο οικονομικής προσφοράς
* Η Τεχνική Περιγραφή, που συνέταξε ο Ανάδοχος με βάση τις Τεχνικές Προδιαγραφές και την Μελέτη της προμήθειας.

**ΆΡΘΡΟ 40**

**Τρόπος εκτέλεσης της Προμήθειας**

Η προμήθεια αυτή θα πραγματοποιηθεί με **Ανοικτό Ηλεκτρονικό Διαγωνισμό** με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.Δ.Η.Σ.), μέσω της Διαδικτυακής πύλης [www.promitheus.gov.gr](http://www.promitheus.gov.gr/) .

Η εκτέλεση της προμήθειας διέπεται από τον Ν.4412/2106 και την λοιπή σχετική Εθνική και Κοινοτική νομοθεσία καθώς και τις σχετικές Υπουργικές Αποφάσεις.

Κριτήριο ανάθεσης της Σύμβασης είναι η πλέον συμφέρουσα από οικονομική άποψη προσφορά, βάσει της βέλτιστης σχέσης ποιότητας – τιμής, η οποία εκτιμάται βάσει συγκεκριμένων κριτηρίων και αντίστοιχων συντελεστών βαρύτητας (βλ. Πίνακας κριτηρίων αξιολόγησης προσφορών).

Το προμηθευόμενο είδος θα πρέπει ικανοποιοεί τις τεχνικές προδιαγραφές της παρούσας μελέτης, καθώς και τις προδιαγραφές που ισχύουν με βάση την κείμενη νομοθεσία.

Οι Προσφορές υποβάλλονται για το σύνολο του προς προμήθεια απορριμματοφόρου.

Η συνολική δαπάνη για την προμήθεια του απορριμματοφόρου οχήματος προβλέπεται να ανέλθει στο ποσό των 120.967,74 € πλέον Φ.Π.Α. 24% 29.032,26 € δηλαδή συνολικά 150.000,00 €. Η χρηματοδότηση προέρχεται από την επιχορήγηση του προγράμματος ΦΙΛΟΔΗΜΟΣ ΙΙ, στον άξονα προτεραιότητας «Η τοπική ανάπτυξη και η προστασία του περιβάλλοντος» με τίτλο «Προμήθεια απορριμματοφόρων και λοιπών οχημάτων αποκομιδής και μεταφοράς απορριμμάτων και ανακυκλώσιμων υλικών».

**ΆΡΘΡΟ 5ο**

**Αξιολόγηση προσφορών**

Ο υποψήφιος οικονομικός φορέας θα πρέπει να διαθέτει, επί ποινή αποκλεισμού, τις κάτωθι ελάχιστες απαιτήσεις προκειμένου να αναδειχθεί ανάδοχος της παρούσας διαδικασίας σύναψης σύμβασης:

α) **Αναφορικά με την καταλληλότητα άσκησης της επαγγελματικής δραστηριότητας:**

O οικονομικός φορέας θα πρέπει να είναι εγγεγραμμένος στο οικείο Βιοτεχνικό ή Εμπορικό ή Βιομηχανικό Επιμελητήριο - Μητρώο ή οποιαδήποτε άλλον προβλεπόμενο φορέα, με αναφορά στο ειδικό αντικείμενο της σχετικής προκήρυξης.

β) **Αναφορικά με την οικονομική και χρηματοοικονομική επάρκεια:**

Ο οικονομικός φορέας που θα συνάψει συμφωνητικό θα πρέπει, επί ποινή αποκλεισμού, να διαθέτει ετήσιο κύκλο εργασιών, κατά την προηγούμενη τριετία, ίσο ή ανώτερο του ενδεικτικού προϋπολογισμού της παρούσας.

Σε περίπτωση Οικονομικών Φορέων που λειτουργούν για λιγότερο από τρία (3) έτη, θα προσκομίζονται οι Οικονομικές Καταστάσεις των ετών που έχουν λήξει προ της καταληκτικής ημερομηνίας υποβολής των προσφορών και θα λαμβάνονται υπόψη τα ζητούμενα από την παρούσα, οικονομικά στοιχεία, για τα έτη που αυτές λειτουργούν.

γ) **Αναφορικά με την τεχνική ικανότητα:**

Προηγούμενη υλοποίηση συναφούς αντικειμένου συμβάσεων (παράδοση όμοιων οχημάτων), εντός της προηγούμενης τριετίας, συνολικής αξίας ίσης με την αξία της σύμβασης. Προσκόμιση καταλόγου με τις πωλήσεις του συγκεκριμένου ή παρομοίων καινούριων οχημάτων στο δημόσιο ή σε ιδιώτες. Οι παραδόσεις αποδεικνύονται εάν μεν ο αποδέκτης είναι αναθέτουσα αρχή με πιστοποιητικά που έχουν εκδοθεί ή θεωρηθεί από την αρμοδία αρχή ή τιμολόγια πώλησης του οικονομικού φορέα, εάν δε ο αποδέκτης είναι ιδιωτικός φορέας με βεβαίωση του αγοραστή ή εφόσον τούτο δεν είναι δυνατό με απλή δήλωση του οικονομικού φορέα.

* Θεωρημένη κατάσταση προσωπικού από την οποία να προκύπτει / αιτιολογείται η επάρκεια ύπαρξης τεχνικού προσωπικού,
* συμμόρφωση με τα πρότυπα διασφάλισης ποιότητας τα οποία απαιτούνται από τις Τεχνικές Προδιαγραφές.

Η αξιολόγηση των προσφερόμενων ειδών θα γίνει σύμφωνα με τα οριζόμενα στις παραγράφους 11 και 13 του άρθρου 86 και παραγράφους 2 και 4 του άρθρου 90 του Ν.4412/2016. Η βαθμολόγηση - αξιολόγηση των κριτηρίων αξιολόγησης πραγματοποιείται με την προϋπόθεση ότι η προσφορά έχει κριθεί αποδεκτή ως προς τα δικαιολογητικά συμμετοχής και ως προς τα δικαιολογητικά τεχνικής προσφοράς.

Η βαθμολογία κάθε κριτηρίου αξιολόγησης κυμαίνεται από 100 έως 120 βαθμούς. Η βαθμολογία είναι 100 βαθμοί για τις περιπτώσεις που ικανοποιούνται ακριβώς όλοι οι όροι των τεχνικών προδιαγραφών. Η βαθμολογία αυτή αυξάνεται έως 120 βαθμούς όταν υπερκαλύπτονται οι τεχνικές προδιαγραφές.

Η συνολική βαθμολογία της Τεχνικής προσφοράς κυμαίνεται από 100 έως 120 βαθμούς και προκύπτει από τον τύπο:

**υ=σ1 .Κ1+σ2 .Κ2+……+σν .Κν (τύπος 1)**

όπου: «σν» είναι ο συντελεστής βαρύτητας του κριτηρίου ανάθεσης Κν και ισχύει:

**σ1+σ2+..σν=1 (100%) (τύπος 2)**

Η οικονομική προσφορά (Ο.Π.) και η συνολική ως άνω βαθμολογία U προσδιορίζουν την συγκριτική τιμή προσφοράς, από τον τύπο:

***λ = Ο.Π.***

***U***

Συμφερότερη προσφορά είναι εκείνη που παρουσιάζει τον μικρότερο λόγο σύγκρισης λ.

Η τεχνική προσφορά που δεν πληροί την ελάχιστη επιμέρους βαθμολογία των ανωτέρω κριτηρίων απορρίπτεται και ο προσφέρων αποκλείεται της περαιτέρω διαδικασίας.

**ΑΡΘΡΟ 7ο**

**Γενικές Υποχρεώσεις Αναδόχου**

Ο ανάδοχος υποχρεούται να διαθέσει όλο το απαιτούμενο προσωπικό, υλικά και οποιαδήποτε άλλα μέσα για την προσήκουσα εκτέλεση της προμήθειας. Ο ανάδοχος βαρύνεται με όλες τις απαιτούμενες γενικές και ειδικές δαπάνες για την ολοκλήρωση της σύμβασης, όπως αυτή περιγράφεται στα συμβατικά τεύχη, ενδεικτικά δε με τις δαπάνες των μισθών και ημερομισθίων του προσωπικού του, των εργοδοτικών επιβαρύνσεων, φόρους, τέλη, δασμούς, ασφάλιστρα, ασφαλιστικές κρατήσεις ή επιβαρύνσεις, έξοδα μετακίνησης, και γενικά κάθε είδους απρόβλεπτη δαπάνη και όλες τις νόμιμες επιβαρύνσεις και κρατήσεις υπέρ του Δημοσίου ή τρίτου, που ισχύουν κατά τον χρόνο υπογραφής του Συμφωνητικού, με μοναδική εξαίρεση το ΦΠΑ.

Ο ανάδοχος έχει την υποχρέωση για την τήρηση των διατάξεων της εργατικής νομοθεσίας.

Ο ανάδοχος αναλαμβάνει αποκλειστικώς και εξ ολοκλήρου όλες τις ευθύνες έναντι οποιουδήποτε τρίτου προβάλλοντος δικαιώματα πνευματικής ιδιοκτησίας, ευρεσιτεχνίας, σημάτων κλπ., που έχουν άμεση ή έμμεση σχέση με μελέτες, μεθόδους, τρόπους εργασίας, συστήματα, εφευρέσεις κλπ. που θα χρησιμοποιηθούν για την εκ μέρους του πλήρη εκτέλεση της σύμβασης. Όλες οι σχετικές δαπάνες, η μέριμνα και οι διαδικασίες για τη νόμιμη χρησιμοποίηση όλων των ανωτέρω βαρύνουν εξ ολοκλήρου και αποκλειστικώς τον Ανάδοχο, ο οποίος οφείλει να λαμβάνει εγκαίρως κάθε απαιτούμενο μέτρο, ώστε ο Εργοδότης και τα όργανα αυτού να μην υποστούν οποιαδήποτε ενόχληση ή την ελάχιστη ζημία.

**ΆΡΘΡΟ 80**

**Εγγύηση καλής εκτέλεσης της Σύμβασης**

Για την υπογραφή της σύμβασης απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 1 β) του ν. 4412/2016, το ύψος της οποίας ανέρχεται σε ποσοστό 5% επί της αξίας της σύμβασης, εκτός ΦΠΑ, και κατατίθεται πριν ή κατά την υπογραφή της σύμβασης.

Η εγγύηση καλής εκτέλεσης της σύμβασης καλύπτει συνολικά και χωρίς διακρίσεις την εφαρμογή όλων των όρων της σύμβασης και κάθε απαίτηση της αναθέτουσας αρχής έναντι του αναδόχου, συμπεριλαμβανομένης τυχόν ισόποσης προς αυτόν προκαταβολής.

Σε περίπτωση τροποποίησης της σύμβασης, η οποία συνεπάγεται αύξηση της συμβατικής αξίας, ο ανάδοχος είναι υποχρεωμένος να καταθέσει πριν την τροποποίηση, συμπληρωματική εγγύηση το ύψος της οποίας ανέρχεται σε ποσοστό 5% επί του ποσού της αύξησης, εκτός ΦΠΑ.

Η εγγύηση καλής εκτέλεσης καταπίπτει σε περίπτωση παράβασης των όρων της σύμβασης, όπως αυτή ειδικότερα ορίζει.

Η εγγύηση καλής εκτέλεσης επιστρέφεται στο σύνολό της, μετά την οριστική ποσοτική και ποιοτική παραλαβή του αντικειμένου της σύμβασης. Εάν στο πρωτόκολλο οριστικής ποιοτικής και ποσοτικής παραλαβής αναφέρονται παρατηρήσεις ή υπάρχει εκπρόθεσμη παράδοση, η επιστροφή των ως άνω εγγυήσεων γίνεται μετά την αντιμετώπιση των παρατηρήσεων και του εκπροθέσμου.

**ΆΡΘΡΟ 90**

**Προθεσμία εκτέλεσης της Προμήθειας - Ποινικές ρήτρες**

Ο μέγιστος χρόνος παράδοσης του εξοπλισμού στις εγκαταστάσεις του Δήμου ορίζεται σε **πέντε (5) μήνες**  από την ημερομηνία υπογραφής του συμφωνητικού. Εάν λήξει ο συμβατικός χρόνος παράδοσης, χωρίς να υποβληθεί εγκαίρως αίτημα παράτασης ή, εάν λήξει ο παραταθείς, κατά τα ανωτέρω, χρόνος, χωρίς να παραδοθεί το υλικό, ο ανάδοχος κηρύσσεται έκπτωτος.

Για την επιβολή ποινικών ρητρών ισχύει το άρθρο 218 του Ν. 4412/2016.

**ΆΡΘΡΟ 100**

**Έκπτωση του Αναδόχου**

Αν γίνει αδικαιολόγητη υπέρβαση της συμβατικής προθεσμίας παράδοσης του οχήματος ή ο Ανάδοχος δεν συμμορφώνεται με τις κάθε είδους υποχρεώσεις ή τις γραπτές διαταγές της Υπηρεσίας θα κηρυχθεί έκπτωτος, σύμφωνα με τις διατάξεις του Ν.4412/2016

**ΆΡΘΡΟ 110**

**Πλημμελής κατασκευή**

Εάν το υπό προμήθεια μηχάνημα δεν εκπληρώνει τους όρους της σύμβασης ή εμφανίζει ελαττώματα ή κακοτεχνίες, ο Ανάδοχος υποχρεώνεται να το βελτιώσει ή να το αντικαταστήσει, σύμφωνα με τα οριζόμενα στο άρθρο 213 του Ν.4412/2016

**ΆΡΘΡΟ 120**

**Φόροι - Τέλη – Κρατήσεις – Υποχρεώσεις Αναδόχου**

Ο Ανάδοχος, σύμφωνα με τις ισχύουσες διατάξεις, βαρύνεται με όλους τους φόρους και κρατήσεις που ισχύουν κατά την ημέρα εξόφλησης της σύμβασης εκτός του Φ.Π.Α.

**ΆΡΘΡΟ 130**

**Τρόπος Πληρωμής**

Η πληρωμή της αξίας του οχήματος θα γίνει μετά την διενέργεια της οριστικής παραλαβής, με την έκδοση εξοφλητικού λογαριασμού (τιμολόγιο). Οι λοιπές λεπτομέρειες και στοιχεία θα αναφέρονται στην σύμβαση.

**ΆΡΘΡΟ 140**

**Παροχή Υπηρεσιών – Συντήρηση**

Σε περίπτωση βλάβης του οχήματος ο προμηθευτής, μετά από έγγραφη ειδοποίηση του θα πρέπει να στείλει εξειδικευμένο συνεργείο στον τόπο λειτουργίας του οχήματος για την άμεση επισκευή του, όπου αυτό είναι δυνατό ή διαφορετικά για την αξιολόγηση της βλάβης και τη μεταφορά του οχήματος στις εγκαταστάσεις του εξουσιοδοτημένου συνεργείου εάν αυτό απαιτείται.

**ΆΡΘΡΟ 150**

**Προσωρινή και Οριστική Παραλαβή**

Η προσωρινή παραλαβή του υπό προμήθεια μηχανήματος θα γίνει από αρμόδια επιτροπή, που θα συσταθεί ειδικά για το σκοπό αυτό από το Δ.Σ. του Δήμου. Αυτή θα γίνει μετά την παράδοση του οχήματος και θα αφορά την τεχνική, ποσοτική και ποιοτική παραλαβή. Εάν κατά την παραλαβή διαπιστωθεί απόκλιση από τις συμβατικές προδιαγραφές, η επιτροπή παραλαβής μπορεί να προτείνει ή την απόρριψη του παραλαμβανομένου υπό προμήθεια οχήματος ή την αποκατάσταση των κατασκευαστικών ή λειτουργικών ανωμαλιών του.

Σε περίπτωση που μέρος, υποσύνολο ή σύνολο του προσφερομένου οχήματος, παρουσιάσει βλάβη, αυτή επισκευάζεται από τον προμηθευτή χωρίς καμία επιβάρυνση της . Για το εύλογο του χρόνου αποκατάστασης των ζημιών ορίζονται και γίνονται αποδεκτές πέντε (5) ημερολογιακές ημέρες.

Εφ' όσον ο ανάδοχος δεν συμμορφωθεί με τις ως άνω προτάσεις της Επιτροπής, εντός της από της ίδιας οριζόμενης προθεσμίας, ο Δήμος δικαιούται να προβεί στην τακτοποίηση αυτών, σε βάρος και για λογαριασμό του αναδόχου και κατά τον προσφερότερο με τις ανάγκες και τα συμφέροντα αυτού τρόπο.

Μετά την προσωρινή παραλαβή άμεσα γίνεται η οριστική παραλαβή με την σύνταξη και υπογραφή του Οριστικού Πρωτοκόλλου Παραλαβής (ποιοτικής και ποσοτικής), το οποίο εγκρίνεται από το Δημοτικό Συμβούλιο του Δήμου.

Εάν η οριστική παραλαβή του εξοπλισμού και η σύνταξη του σχετικού πρωτοκόλλου δεν πραγματοποιηθεί από την Επιτροπή Παραλαβής του Δήμου μέσα 30 ημέρες από την προσωρινή παραλαβή, θεωρείται ότι η οριστική παραλαβή συντελέσθηκε αυτοδίκαια τότε και μόνο εφόσον παρέλθουν οι 30 ημέρες μετά από ειδική ενόχληση του προμηθευτή.

Σε περίπτωση που παρέλθει χρονικό διάστημα μεγαλύτερο των τριάντα (30) ημερών από την ημερομηνία υποβολής του οριστικού πρωτοκόλλου παραλαβής στον Δήμο και δεν έχει ληφθεί η σχετική απόφαση για την έγκριση ή την απόρριψή του, θεωρείται ότι η παραλαβή έχει συντελεστεί αυτοδίκαια.

**ΆΡΘΡΟ 160**

**Χρόνος εγγύησης**

Ο χρόνος εγγύησης μετρούμενος από της ημερομηνίας της οριστικής παραλαβής αυτού, καθορίζεται από τον προσφέροντα και δεν μπορεί να είναι μικρότερος από **δυο (2) έτη**. Επίσης θα δηλωθούν λεπτομερώς από τον προσφέροντα οι καλύψεις που προσφέρει η προσφερόμενη εγγύηση με σαφή διαχωρισμό κατά περίπτωση σε μηχανικά μέρη, αμάξωμα, υπερκατασκευή, βαφή, αντισκωριακή προστασία, κλπ.

Κατά την περίοδο της εγγυημένης λειτουργίας, ο ανάδοχος ευθύνεται για την καλή λειτουργία του αντικειμένου της προμήθειας. Επίσης, οφείλει κατά το χρόνο της εγγυημένης λειτουργίας να προβαίνει στην προβλεπόμενη συντήρηση και να αποκαταστήσει οποιαδήποτε βλάβη με τρόπο και σε χρόνο που περιγράφεται στις τεχνικές προδιαγραφές και στα λοιπά τεύχη της σύμβασης.

Για την παρακολούθηση της εκπλήρωσης των συμβατικών υποχρεώσεων του αναδόχου η επιτροπή παρακολούθησης και παραλαβής, προβαίνει στον απαιτούμενο έλεγχο της συμμόρφωσης του αναδόχου στα προβλεπόμενα στην σύμβαση για την εγγυημένη λειτουργία καθ’ όλον τον χρόνο ισχύος της τηρώντας σχετικά πρακτικά. Σε περίπτωση μη συμμόρφωσης του αναδόχου προς τις συμβατικές του υποχρεώσεις, επιτροπή εισηγείται στο αποφαινόμενο όργανο της σύμβασης την έκπτωση του αναδόχου.

Μέσα σε ένα (1) μήνα από την λήξη του προβλεπόμενου χρόνου της εγγυημένης λειτουργίας η επιτροπή παρακολούθησης και παραλαβής συντάσσει σχετικό πρωτόκολλο παραλαβής της εγγυημένης λειτουργίας, στο οποίο αποφαίνεται για την συμμόρφωση του αναδόχου στις απαιτήσεις της σύμβασης.

**ΆΡΘΡΟ 170**

**Ανταλλακτικά**

Η κάθε προσφορά θα πρέπει να αναφέρει με υπεύθυνη δήλωση του προμηθευτή τον χρόνο (τουλάχιστον **10 έτη**) που δεσμεύεται να αναλάβει την προμήθεια ανταλλακτικών και τον τρόπο που προτίθεται να αντιμετωπίσει τις ανάγκες του σέρβις.

**ΆΡΘΡΟ 180**

**Παράδοση**

Το προσφερόμενο όχημα θα πρέπει να παραδοθεί στις αμαξοστάσιο του Δήμου άθικτο και χωρίς ζημιές.

**ΑΡΘΡΟ 19ο**

**Εφαρμοστέο Δίκαιο**

Ο ανάδοχος της προμήθειας και η Αναθέτουσα Αρχή θα προσπαθούν να ρυθμίζουν φιλικά κάθε διαφορά που τυχόν θα προκύψει στις μεταξύ τους σχέσεις κατά την διάρκεια της ισχύος σύμβασης.

Επί διαφωνίας, κάθε διαφορά θα λύεται από τα ελληνικά δικαστήρια, εφαρμοστέο δε Δίκαιο είναι πάντοτε το Ελληνικό.

Δεν αποκλείεται, ωστόσο, για ορισμένες περιπτώσεις εφόσον συμφωνούν και τα δυο μέρη, να προβλεφθεί στη σύμβαση προσφυγή των συμβαλλομένων, αντί των δικαστηρίων, σε διαιτησία σύμφωνα πάντα με την ελληνική νομοθεσία και με όσα μεταξύ τους συμφωνήσουν. Αν δεν επέλθει τέτοια συμφωνία, η αρμοδιότητα για την επίλυση της διαφοράς ανήκει στα ελληνικά δικαστήρια κατά τα οριζόμενα στην προηγούμενη παράγραφο.

|  |  |  |
| --- | --- | --- |
| ΘΕΩΡΗΘΗΚΕ  ΛΕΥΚΑΔΑ 03/06/2020  Ο Δ/ΝΤΗΣ  ΤΕΧΝΙΚΩΝ ΥΠΗΡΕΣΙΩΝ  ΑΡΕΘΑΣ ΣΠΥΡΙΔΩΝ  ΠΕ ΧΗΜ. - ΠΟΛ. ΜΗΧΑΝΙΚΟΣ |  | ΣΥΝΤΑΧΘΗΚΕ  ΛΕΥΚΑΔΑ 03/06/2020  ΠΑΝΤΖΟΥ ΖΩΗ  ΠΕ ΜΗΧ. ΠΑΡΑΓΩΓΗΣ & ΔΙΟΙΚΗΣΗΣ |

**ΦΥΛΛΟ ΣΥΜΜΟΡΦΩΣΗΣ**

**Απορριμματοφόρο όχημα τύπου πρέσας χωρητικότητας 12μ3**

|  |  |  |  |  |
| --- | --- | --- | --- | --- |
| **Α/Α** | **ΠΕΡΙΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΤΗΡΗΣΕΙΣ** |
| 1 | **Γενικές απαιτήσεις**  Όπως αναλυτικά ορίζονται στην σχετική μελέτη της διακήρυξης | ΝΑΙ |  |  |
| 2 | **Πλαίσιο οχήματος**  Όπως αναλυτικά ορίζονται στην σχετική μελέτη της διακήρυξης | ΝΑΙ |  |  |
| 3 | **Κινητήρας**  Όπως αναλυτικά ορίζονται στην σχετική μελέτη της διακήρυξης | NAI |  |  |
| 4 | **Σύστημα μετάδοσης**  Όπως αναλυτικά ορίζονται στην σχετική μελέτη της διακήρυξης | NAI |  |  |
| 5 | **Σύστημα πέδησης**  Όπως αναλυτικά ορίζονται στην σχετική μελέτη της διακήρυξης | NAI |  |  |
| 6 | **Σύστημα διεύθυνσης**  Όπως αναλυτικά ορίζονται στην σχετική μελέτη της διακήρυξης | ΝΑΙ |  |  |
| 7 | **Άξονες, αναρτήσεις, ελαστικά**  Όπως αναλυτικά ορίζονται στην σχετική μελέτη της διακήρυξης | ΝΑΙ |  |  |
| 8 | **Καμπίνα οδήγησης**  Όπως αναλυτικά ορίζονται στην σχετική μελέτη της διακήρυξης | NAI |  |  |
| 9 | **Χρωματισμός**  Όπως αναλυτικά ορίζονται στην σχετική μελέτη της διακήρυξης | NAI |  |  |
| 10 | **ΥΠΕΡΚΑΤΑΣΚΕΥΗ: Γενικά**  Όπως αναλυτικά ορίζονται στην σχετική μελέτη της διακήρυξης | ΝΑΙ |  |  |
| 11 | **ΥΠΕΡΚΑΤΑΣΚΕΥΗ: Κυρίως σώμα υπερκατασκευής -Λεκάνη εναπόθεσης απορριμμάτων-Οπίσθια θύρα**  Όπως αναλυτικά ορίζονται στην σχετική μελέτη της διακήρυξης | ΝΑΙ |  |  |
| 12 | **ΥΠΕΡΚΑΤΑΣΚΕΥΗ : Σύστημα συμπίεσης**  Όπως αναλυτικά ορίζονται στην σχετική μελέτη της διακήρυξης | ΝΑΙ |  |  |
| 13 | **ΥΠΕΡΚΑΤΑΣΚΕΥΗ . Ηλεκτρικό σύστημα**  Όπως αναλυτικά ορίζονται στην σχετική μελέτη της διακήρυξης | ΝΑΙ |  |  |
| 14 | **ΥΠΕΡΚΑΤΑΣΚΕΥΗ : Σύστημα ανύψωσης κάδων**  Όπως αναλυτικά ορίζονται στην σχετική μελέτη της διακήρυξης | ΝΑΙ |  |  |
| 15 | **ΥΠΕΡΚΑΤΑΣΚΕΥΗ : Δυναμολήπτης (P.T.O.)**  Όπως αναλυτικά ορίζονται στην σχετική μελέτη της διακήρυξης | ΝΑΙ |  |  |

|  |  |  |  |  |
| --- | --- | --- | --- | --- |
| **Α/Α** | **ΠΕΡΙΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΤΗΡΗΣΕΙΣ** |
| 16 | **Εξαρτήματα – εργαλεία – πληροφοριακό υλικό**  Όπως αναλυτικά ορίζονται στην σχετική μελέτη της διακήρυξης | ΝΑΙ |  |  |
| 17 | **Λειτουργικότητα, Αποδοτικότητα και Ασφάλεια**  Όπως αναλυτικά ορίζονται στην σχετική μελέτη της διακήρυξης | ΝΑΙ |  |  |
| 18 | **Ποιότητα, Καταλληλότητα και Αξιοπιστία**  Όπως αναλυτικά ορίζονται στην σχετική μελέτη της διακήρυξης | ΝΑΙ |  |  |
| 19 | **Τεχνική υποστήριξη και κάλυψη**  Όπως αναλυτικά ορίζονται στην σχετική μελέτη της διακήρυξης | ΝΑΙ |  |  |
| 20 | **Δείγμα**  Όπως αναλυτικά ορίζονται στην σχετική μελέτη της διακήρυξης | ΝΑΙ |  |  |
| 21 | **Εκπαίδευση Προσωπικού – Επίδειξη λειτουργίας**  Όπως αναλυτικά ορίζονται στην σχετική μελέτη της διακήρυξης | ΝΑΙ |  |  |
| 22 | **Χρόνος και τόπος παράδοσης Οχήματος**  Όπως αναλυτικά ορίζονται στην σχετική μελέτη της διακήρυξης | ΝΑΙ |  |  |

Οι απαντήσεις στις ανωτέρω τεχνικές απαιτήσεις να είναι κατά προτίμηση αναλυτικές και επεξηγηματικές

**ΚΡΙΤΗΡΙΑ ΑΝΑΘΕΣΗΣ**

|  |  |  |  |
| --- | --- | --- | --- |
| **Α/Α** | **ΚΡΙΤΗΡΙΟ ΑΝΑΘΕΣΗΣ** | **ΒΑΘΜΟΛΟΓΙΑ** | **ΣΥΝΤΕΛΕΣΤΗΣ ΒΑΡΥΤΗΤΑΣ (%)** |
|  | **ΠΛΑΙΣΙΟ** |  |  |
| 1 | Ωφέλιμο Φορτίο | 100-120 | 6,00 |
| 2 | Ισχύς και Ροπή στρέψης κινητήρα, εκπομπή καυσαερίων | 100-120 | 5,00 |
| 3 | Σύστημα μετάδοσης κίνησης | 100-120 | 4,00 |
| 4 | Σύστημα πέδησης | 100-120 | 4,00 |
| 5 | Σύστημα αναρτήσεων | 100-120 | 4,00 |
| 6 | Καμπίνα οδήγησης | 100-120 | 4,00 |
| 7 | Λοιπός και πρόσθετος εξοπλισμός | 100-120 | 3,00 |
|  | **ΥΠΕΡΚΑΤΑΣΚΕΥΗ** |  |  |
| 8 | Κιβωτάμαξα, υλικά και τρόπος κατασκευής. | 100-120 | 10,00 |
| 9 | Υδραυλικό σύστημα – αντλία - χειριστήρια - ηλεκτρικό σύστημα | 100-120 | 10,00 |
| 10 | Σύστημα συμπίεσης, ωφέλιμο φορτίο | 100-120 | 10,00 |
| 11 | Σύστημα ανύψωσης κάδων | 100-120 | 6,00 |
| 12 | Λοιπός και πρόσθετος εξοπλισμός | 100-120 | 4,00 |
|  | **ΓΕΝΙΚΑ** |  |  |
| 13 | Εκπαίδευση προσωπικού | 100-120 | 5,00 |
| 14 | Εγγύηση καλής λειτουργίας - αντισκωριακή προστασία | 100-120 | 10,00 |
| 15 | Εξυπηρέτηση μετά την πώληση- Τεχνική υποστήριξη- Χρόνος παράδοσης ζητούμενων ανταλλακτικών – Χρόνος ανταπόκρισης συνεργείου – Χρόνος αποκατάστασης | 100-120 | 10,00 |
| 16 | Χρόνος παράδοσης | 100-120 | 5,00 |
|  |  | **ΣΥΝΟΛΟ** | **100** |

Η βαθμολογία κάθε κριτηρίου αξιολόγησης κυμαίνεται από 100 έως 120 βαθμούς. Η βαθμολογία είναι 100 βαθμοί για τις περιπτώσεις που ικανοποιούνται ακριβώς όλοι οι όροι των τεχνικών προδιαγραφών. Η βαθμολογία αυτή αυξάνεται έως 120 βαθμούς όταν υπερκαλύπτονται οι τεχνικές προδιαγραφές.

Η συνολική βαθμολογία κυμαίνεται από 100 έως 120 βαθμούς και προκύπτει από τον τύπο:

**U=σ1.Κ1+σ2.Κ2+………..+σν.Κν (τύπος 1)**

όπου: «σν» είναι ο συντελεστής βαρύτητας του κριτηρίου ανάθεσης Κν και ισχύει

**σ1+σ2+..σν=1 (100%) (τύπος 2)**

Η οικονομική προσφορά (Ο.Π.) και η συνολική ως άνω βαθμολογία U προσδιορίζουν την ανηγμένη προσφορά, από τον τύπο:

***λ = Ο.Π.***

***U***

Συμφερότερη προσφορά είναι εκείνη που παρουσιάζει τον μικρότερο λόγο σύγκρισης λ.