

**ΕΛΛΗΝΙΚΗ ΔΗΜΟΚΡΑΤΙΑ ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**ΝΟΜΟΣ ΛΕΥΚΑΔΑΣ ΑΒΑΡΤΗΤΕΑ ΣΤΟ ΜΗΤΡΩΟ**

**ΔΗΜΟΣ ΛΕΥΚΑΔΑΣ Λευκάδα 18 Σεπτεμβρίου 2020**

**Δ/ΝΣΗ ΟΙΚ/ΚΩΝ ΥΠΗΡΕΣΙΩΝ Αρ. Πρωτ.:16261**

**ΤΜΗΜΑ ΠΡΟΫΠΟΛΟΓΙΣΜΟΥ-**

**ΛΟΓΙΣΤΗΡΙΟΥ & ΠΡΟΜΗΘΕΙΩΝ**

**Π Ρ Ο Κ Η Ρ Υ Ξ Η**

**Ο ΔΗΜΑΡΧΟΣ ΛΕΥΚΑΔΑΣ**

προκηρύσσει διεθνή ανοικτό διαγωνισμό με σφραγισμένες προσφορές για την προμήθεια απορριμματοφόρου οχήματος με σύστημα συμπίεσης τύπου πρέσας χωρητικότητας 12m3 με τη χρήση της ηλεκτρονικής πλατφόρμας του Ε.Σ.Η.Δ.Η.Σ., συνολικού προϋπολογισμού 150.000,00€ με Φ.Π.Α.

**Αναθέτουσα Αρχή - Στοιχεία επικοινωνίας:**

Αναθέτουσα αρχή: ΔΗΜΟΣ ΛΕΥΚΑΔΑΣ, Οδός: Υπ. Κατωπόδη και Αντ. Τζεβελέκη, 31100 Λευκάδα, Τηλ.:26453 60610, Telefax: 26453 60586 E-mail: [info@lefkada.gov.gr](mailto:info@lefkada.gov.gr), Ιστοσελίδα: www.lefkada.gov.gr

**Πρόσβαση στα έγγραφα:** Άμεση και δωρεάν πρόσβαση στα έγγραφα της σύμβασης στη διεύθυνση διαδικτύου [www.lefkada.gov.gr](http://www.lefkada.gov.gr) Οι ενδιαφερόμενοι μπορούν επίσης να λάβουν γνώση των εγγράφων της σύμβασης από τη Δ/νση Οικονομικών Υπηρεσιών του Δήμου, Τμήμα Προϋπολογισμού-Λογιστηρίου και Προμηθειών του Δήμου Λευκάδας κατά τις εργάσιμες ημέρες και ώρες. Μπορούν επίσης να λάβουν αντίγραφα αυτών με δαπάνες και φροντίδα τους.

**Εναλλακτικές προσφορές:**  Δεν επιτρέπεται η υποβολή εναλλακτικών προσφορών.

**Σύντομη περιγραφή:** απορριμματοφόρου οχήματος με σύστημα συμπίεσης τύπου πρέσας χωρητικότητας 12m3

**CPV:** 34144512-0

**Δαπάνη :** 120.967,74 € χωρίς Φ.Π.Α. και 150.000,00 € με Φ.Π.Α.

**Κριτήριο κατακύρωσης:**Η σύμβαση για την προμήθεια θα ανατεθεί με το κριτήριο κατακύρωσης η πλέον συμφέρουσα από οικονομική άποψη προσφορά, βάσει της βέλτιστης σχέσης ποιότητας – τιμής, η οποία εκτιμάται βάσει συγκεκριμένων κριτηρίων και αντίστοιχων συντελεστών βαρύτητας.

**Η διάρκεια της σύμβασης** θα έχει ισχύ για πέντε (5) μήνες από την ημερομηνία υπογραφής της.

**Η χρηματοδότηση** για τον Δήμο Λευκάδας θα γίνει από το πρόγραμμα «ΦΙΛΟΔΗΜΟΣ ΙΙ» και η δαπάνη της προμήθειας θα βαρύνει τον Κ.Α.Ε.:64-7341.029 σύμφωνα με την αριθμ.15981/15-09-2020/ΑΔΑ:ΩΓΚΜΩΛΙ-ΖΔΓ/ΑΔΑΜ:20REQ007309901 απόφαση ανάληψης υποχρέωσης.

**Ο διαγωνισμός θα διεξαχθεί** ηλεκτρονικά στην ηλεκτρονική πλατφόρμα του Ε.Σ.Η.ΔΗ.Σ. μέσω της διαδικτυακής πύλης [www.promitheus.gov.gr](http://www.promitheus.gov.gr). Καταληκτική ημερομηνία υποβολής προσφορών 23η Οκτωβρίου 2020 και ώρα 13:00. Η ηλεκτρονική αποσφράγιση των προσφορών θα γίνει στις: 30 Οκτωβρίου 2020 ημέρα Παρασκευή και ώρα 10:00 π.μ.

**Η ημερομηνία αποστολής** δημοσίευσης στην Εφημερίδα Ευρωπαϊκών Κοινοτήτων:18-09-2020.

**Δικαίωμα συμμετοχής** στο διαγωνισμό έχουν όλα τα φυσικά ή νομικά πρόσωπα, οι ενώσεις προμηθευτών που ασχολούνται με τη διάθεση των υπό προμήθεια ειδών.

**Χρόνος ισχύος προσφορών**: έξι (6) μήνες από την επομένη της διενέργειας του διαγωνισμού.

**Γλώσσα σύνταξης προσφορών**: Ελληνική

**Η εγγύηση συμμετοχής** στον διαγωνισμό είναι σε ποσοστό ένα τοις εκατό (1%) ήτοι - **1.209,677**  ευρώ.

**Για την άσκηση επαγγελματικής δραστηριότητας** προσκομίζεται πιστοποιητικό/βεβαίωση του οικείου επαγγελματικού ή εμπορικού μητρώου του κράτους εγκατάστασης.

Οικονομική και χρηματοοικονομική επάρκεια: Ο οικονομικός φορέας που θα συνάψει συμφωνητικό θα πρέπει, επί ποινή αποκλεισμού, να διαθέτει ετήσιο κύκλο εργασιών, κατά την προηγούμενη τριετία, ίσο ή ανώτερο του ενδεικτικού προϋπολογισμού της παρούσας. Σε περίπτωση Οικονομικών Φορέων που λειτουργούν για λιγότερο από τρία (3) έτη, θα προσκομίζονται οι Οικονομικές Καταστάσεις των ετών που έχουν λήξει προ της καταληκτικής ημερομηνίας υποβολής των προσφορών και θα λαμβάνονται υπόψη τα ζητούμενα από την παρούσα, οικονομικά στοιχεία, για τα έτη που αυτές λειτουργούν.

Τεχνική και επαγγελματική ικανότητα: Προηγούμενη υλοποίηση συναφούς αντικειμένου συμβάσεων (παράδοση όμοιων οχημάτων), εντός της προηγούμενης τριετίας, συνολικής αξίας ίσης με την αξία της σύμβασης. Προσκόμιση καταλόγου με τις πωλήσεις του συγκεκριμένου ή παρομοίων καινούριων οχημάτων στο δημόσιο ή σε ιδιώτες. Οι παραδόσεις αποδεικνύονται εάν μεν ο αποδέκτης είναι αναθέτουσα αρχή με πιστοποιητικά που έχουν εκδοθεί ή θεωρηθεί από την αρμοδία αρχή ή τιμολόγια πώλησης του οικονομικού φορέα, εάν δε ο αποδέκτης είναι ιδιωτικός φορέας με βεβαίωση του αγοραστή ή εφόσον τούτο δεν είναι δυνατό με απλή δήλωση του οικονομικού φορέα.

* Θεωρημένη κατάσταση προσωπικού από την οποία να προκύπτει / αιτιολογείται η επάρκεια ύπαρξης τεχνικού προσωπικού,
* συμμόρφωση με τα πρότυπα διασφάλισης ποιότητας τα οποία απαιτούνται από τις Τεχνικές Προδιαγραφές.

**Προδικαστικές Προσφυγές - Προσωρινή Δικαστική Προστασία**: Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη σύμβαση και έχει ή είχε υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της νομοθεσίας της Ευρωπαϊκής Ένωσης ή της εσωτερικής νομοθεσίας, δικαιούται να ασκήσει προδικαστική προσφυγή ενώπιον της ΑΕΠΠ κατά της σχετικής πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούντο αίτημά του (αρθ.360-367 ν. 4412/16).Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Δημοσίου, κατά τα ειδικά οριζόμενα στο άρθρο 363 του ν. 4412/2016, το οποίο επιστρέφεται στον προσφεύγοντα σε περίπτωση ολικής ή μερικής αποδοχής της προσφυγής του ή σε περίπτωση που πριν την έκδοση της απόφασης της ΑΕΠΠ επί της προσφυγής, η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια.

Η διακήρυξη και τα υπόλοιπα συμβατικά τεύχη του διαγωνισμού αναρτώνται στις διευθύνσεις:www.lefkada.gov.gr του Δήμου Λευκάδας και [www.promitheus.gov.gr](http://www.promitheus.gov.gr) του Ε.Σ.Η.ΔΗ.Σ. και του ΚΗΜΔΗΣ

**Ο ΑΝΑΠΛΗΡΩΤΗΣ ΔΗΜΑΡΧΟΥ**

**ΛΙΒΙΤΣΑΝΟΣ ΙΩΑΝΝΗΣ**